
Prooemium. 

i  ■’  r  .  :  ■  w  ■  h  *;}$:.  ■■  n  ■’ r : 


'^harmacognosin  generalem  ad  usum  medico¬ 
rum  castrensium  conscripturus ,  |in  eaque  om¬ 
nium,  quae  in  Pharmacopoea  Austriaco-castren- 
si  exstant.  Pharmacorum  simplicium,  praepara¬ 
torum  et  compositorum  signa  characteristica , 
adulterationes  et  inquinationes,  harumque  in¬ 
dicia  et  explorandi  methodos  examinaturus, 
Collegis  et  medicis  in  genere  castrensibus  ad¬ 
miniculum  non  spernendum  offerri  rebar* 

Ast  et  temporis  parcitas  et  dissertationis 
circumscriptae  limites,  quae  in  votis  erant, 
impediebant  ad  futuraque  tempora  relegabant  ; 
hinc,  quod  nunc  palam  est  operis,  nil  nisi  bre¬ 
vis  conspectus  rei  pertractandae  dici  meretur, 
quod  ut  ita  a  lectoribus  suscipiatur,  quaeso. 

Ex  pharmacologieis  et  pharmacognosticis , 
quae  mihi  praesto  erant,  operibus  selegi,  quod 
notatu  dignum  videbatur,  hinc  non  mirum,  si 
quis  modo  ex  Celebr.  Hartmanni  vel  Arneman- 


ni  Pharmacologia,  modo  ex  Tabulis  Pharmaco- 
logicis  Gotthelfi  G.  Schwarze  vel  Pharmaco- 
gnosticisEbermaieri  hinc  inde  deprompta  anim¬ 
advertet,  quod  monendum  censui,  ne  quis, 
me  aliorum  opibus  gloriari  velle  credat.  Quod- 
si  vero  paginae  hae  admodum  rimosae  his  prae¬ 
missis  lectorum  clementia  indignae  viderentur, 
nil  est,  quod  solatium  afferat,  quam:  In  rebus 
arduis  voluisse  sat  est. 

■  -  *:s»  •  i  ■  ' 

Sign.  die  25;  Februar  1833. 

Theses  defendendae. 


i. 

Q 

Systema  mineralogicum  Professoris  de  Mohs  iis¬ 
dem  gaudet  virtutibus,  iisdemque  premitur 
naevis,  quibus  systema  botanicum  Linnei. 

ii. 

Aer  atmosphaericus,  productum  sistit  organico- 
vitale,  vana  igitur  hodierna  adhuc  de  chi- 
mica  ejus  natura  lis. 

in. 

Morbi  psychici  animi  aegritudinem  declarant. 

IV. 

Circulatio  sanquinis  fundamentum  est  omnis  mo¬ 
tus  organici. 

v*' 

In  primordiis  constructionis  organorum  sexua¬ 
lium  in  homine,  nulla  datur  distinctio  sexus, 

VI. 

Hyposcheotomia  historicam  tantum  meretur  men¬ 
tionem. 


VII. 

Infantia  et  senectus  rarissime  morbis  psychicis 
infestantur, 

VIII. 

t 

Quo  altiorem  gradum  cultura  hominum  adtingif, 
eo  major  quidem  morborum  psychicorum 
et  somaticorum  numerus,  verum  etiam  eo 
frequentius  salus  in  his  morbis  exspectatur. 

IX. 

Meditatio  sub  decubitu  horizontali  est  vitium 
diaeteticum. 

x. 

Rebus  diaeteticis  morbis  mederi  saepe  perop¬ 
portunum. 

XI. 

Animi  affectus  et  pathemata,  uberrima  morbo¬ 
rum  fons,  suis  etiam  stipantur  in  morbis 
virtutibus* 

XII. 

Febris,  semper  symptoma  morbi,  saepissime 
qua  morbus  sui  generis  tractari  debet. 

Absinthium.  Herba  (ex  Artemisia  Absinthium)  fo¬ 
lia  oflert  in  superficie  incana ,  sUbtus  ex  argenteo  ci¬ 
nerea,  fere  sericea  5  fadicalia  triplicato  pinnatifida,  la¬ 
ciniis  lanceolatis ,  dentatis,  obtusis ;  caulina  bipinna- 
iifida  vel  pinnatifida,  laciniis  lanceolatis  acntiusculis ; 
floralia  indivisa.  Colliguntur  vel  folia  sola  vel  cum 
floribus  globosis,  pedunculatis,  nutantibus,  luteis  (Su¬ 
mit  at  es  Absinthii ). 

ACETUM.  Acetum  optimae  notae,  ut  Pharma- 
copoea  austriaco-castrensis  praescribit,  sequentibus  in¬ 
structum  esse  debet  dotibus  :  Sit  clarum,  limpidum 
et  perfecte  fluidum,  non  glutinosum  et  ductile;  odo¬ 
ris  grati,  acidi,  aliquomodo  spiriluosi  et  saporis  pure 
acidi,  linquae  immissum  non  urentem  vel  morden¬ 
tem  relinquat  saporem;  inter  manus  tritum  neque  ce- 
revisiam  neque  vinum  crematum,  neque  alium  quem¬ 
dam  peregrinum  odorem  redoleat.  Ad  dimidium  in¬ 
coctum  vel  frigore  aqua  orbatum  aciditatem  non  per¬ 
dat;  non  sit  proclive  ad  mucescendum  et  corrum¬ 
pendum.  Aciditas  ejus  tanta  sit,  ut  uncia  una  sufficiat 
ad  drachmam  unam  Kali  carbonici  neutram  redden¬ 
dam;  gravitas  sit  1,0135  —  1/0251.  Adulteratum  in-  * 
venitur: 

1*  Aqua;  quod  sapore  et  ordore  minus  acido  et 
praecipue  eo  cognoscitur,  quod  minor  Kali  carbonici 
quantitas  neutra  redditur. 

2.  Acido  sulphuriccr,  hujus  praesentia  palam  fit,  si 
aceto  suspecto  solutio  barytae  muriaticae  additur,  ace¬ 
tum  enim  deinde  turbatur  et  cito  sedimentum  album 
(baryia  sulphurica)  deponitur.  Quum  vero  haec  so¬ 
lutio  in  quolibet  aceto  ob  necessarie  conjunctum  aci¬ 
dum  tartricum,  oxalicum  et  malicum  aliquam  produ¬ 
cat  turbationem,  melius  tale  acetum  solutione  plum¬ 
bi  acetici  tentatur.  Sedimentum  inde  enatum,  si  plum¬ 
bum  tartricum,  oxalicum  vel  malicum  est,  facile  ite¬ 
rum  in  acido  nitrico  solvitur,  quod  non  fit,  si  plum¬ 
bum  sulphuricum  sedimentum  praebet  *). 

3.  Acido  muriatico ;  si  tali  aceto  (etiam  si  sal  cu- 
linare  solutum  sit)  solutio  argenti  nitrici  additur,  se¬ 
dimentum  album  caseosum  deponitur.  Addita  solu¬ 
tione  plumbi  acetici,  sedimentum  niveum  oritur,  quod 
igne  fluit,  aqua  vero  non  solvitur. 

4.  Acido  nitrico  5  additur  Kali  et  acetum  usque 
ad  siccitatem  evaporatur,  sal  inde  obtentum,  siccatum 
et  prunis  injectum  crepitatione  Nitrum  prodit. 

5.  Acido  tartrico 5  acetum  quodcunque  commune 
acidum  tartricum,  sed  parva  quantitate,  tenet,  etsi 
fraude  major  quantitas  addita  sit,  haec  adulteratio  dif¬ 
ficile  detegitur,  sequentes  vero  exstant  explorandi  me¬ 
thodi  :  vel  aceti  hujus  parva  quantitas  ad  decimam  us¬ 
que  partem  evaporatur,  vel  frigore  contensatur,  resi¬ 
duo  dimidia  pars  Alcoholis  additur  et  solutio  satura- 


Levis  turbatio,  hoc  periculo  instituto,  non  semper  adul¬ 
terationem  accusat ,  nam  acetum  non  raro  continet  in 
mixtione  sales  sulphuricos. 

ta  lixivae  affunditur,  inde  tartarus  formatus  secedit, 
<jui  cognoscitur ,  si  sedimentum  ferro  vei  crucibulo 
candenti  injicitur,  ubi  acidum  tartricum  nidrosum 
(6ren^tcf)e  SSeinfleinfaure)  odore  suo  se  prodit;  vel  ace¬ 
tum  solutione  barytae  muriaticae  tentatur,  unde  se¬ 
dimentum  album  (baryta  tartrica)  secedit,  quod  in 
acido  nitrico  solvitur,  igne  intumescit  et  acido  tartri- 
co  combusto  barytam  solam  relinquit. 

6.  Acribus  vegetabilibus  ut :  Cortice  Mezerei,  fruc¬ 
tibus  Capsici  annui,  radice  Absinthii,  Pipere  longo, 
seminibus  Sinapis  etc.  Variae  dantur  hanc  adultera¬ 
tionem  explorandi  viae:  a )  Tentamen  sensuale,  unum 
labium  aceto  mero  quodam  illinitur,  alterum  aceto 
suspecto,  post  exsiccationem  in  hoc  labio  sensus  mor¬ 
dax  remanet,  quod  in  illo  non  animadvertitur,  b)  Tale 
acetum  ad  spissitudinem  extracti  inspissatum  saporem 
ardentem  contrabit.  c)  Respectu  acrimoniae  gradus 
tale  acetum  exspectatam  Kali  carbonici  quantitatem 
neutram  non  reddit. 

7.  Pro  aceto  vini  acetum  vilioris  notae  venditur, 
ut:  acetum  ex  cerevisia  vel  pomarium ,  vel  et  acetum 
vini  his  adulteratur.  Si  acetum  usque  ad  siccitatem 
evaporatur  et  residuum  combustum  et  edulcatum  cer¬ 
tam  Kali  quantitatem  largitur,  acetum  pro  aceto  vini 
habeatur,  sin  secus  acetum  ex  cerevisia  vei  pomarium 
praesto  est.  Quodsi  vero  acetum  vini  aceto  e  cere¬ 
visia  vel  pomario  adulteratum  est,  facilius  in  spumam 
agitur,  si  ex  uno  vase  alio  infunditur;  lixivae  quidem 
aliquam  largitur  quantitatem ,  ast  non  tantam,  qualis 
exspectatur;  praeterea  acetum  e  cerevisia  acidum  phoS- 

phoricum  tenet  *  quod  cognoscitur*  si  aceto  tam  diu 
solutio  plumbi  acetici  additur,  quamdiu  sedimentum 
seponitur,  quod  edulcatum,  calcinando  in  crubiculo 
parvo  in  plumbum  phosphoricum  vitrificatum  abit. 

8-  Acetum  cupro  ef,  plumbo  quoque  nonnunquam 
inquinatum  invenitur.  Cuprum  liquor  Amonii  causti¬ 
ci  colore  caeruleo ,  liquor  probatorius  Hahnemanni 
sedimento  fusco  ostendit;  plumbum  vero  liquor  pro¬ 
batorius  sedimento  ex  nigro  fusco  proditi 

g.  Vino  cremato  inquinatur.  Assidue  terendo  inter 
manus ,  peculiarem  vini  cremati  odorem  spargit. 

ACIDUM  SULPHURICUM  CONCEJNTRATUM 
DEPURATUM.  ( Oleum  miri  oli  purificatum )  est  per¬ 
fecte  pellucidum  et  coloris  et  odoris  expers  et  consi¬ 
stendae  spissioris.  Aqua  instillatum  valdopere  incale¬ 
scit*  ad  326°  calefactum  ebullit  et  in  frigore  34°  de¬ 
mum  congelatur  in  crystallos  pyramidales  regulares. 
Maxime  caustice  agit  et  corrodit  substantias  organi¬ 
cas;  fusCum  ex  corporibus  carbone  instructis  acquirit 
colorem;  calore,  hydrogenio ,  carbone,  sulphure, 
phosphoro  metallisque  decomponitur ,  magna  gaudet 
ad  aquam  affinitate,  quam  avide  ex  aere  arripit,  ea- 
que  diluitur.  Ut  concentrationis  gradus  experiatur,  sa¬ 
libus  barytae  neutralisetur ,  ex  quibus  quantitas  acidi 
sulpburici  determinari  potest.  Gravitas  sit  1/845.  In¬ 
quinatur  : 

1.  Acido  nitrico.  Detegitur  hoc  si  acidum  concen- 
tratum  depuratum  cum  lixiva  neutralisatur  ad  siccita¬ 
tem  usque  evaporatur  et  sal  remanens  prunis  insper¬ 
sus  detonat.  \ 

2.  Acido  muriatico.  Quodsi  super  acidum  tale  aqua 
dilutum  charta  liquore  Ammonii  humectata  tenetur 
vapores  cinereo-albi  eructantur. 

3.  Plumbo.  Acidum  concentralum  multo  plumbo 
inquinatum  jam,  si  aqua  diluitur,  sedimentum  depo¬ 
nit,  quod  amplius  exploratum  plumbum  largitur 5  me¬ 
lius  hoc  cognoscitur,  si  sedimentum,  quod  exoritur, 
dum  acidum  sulphuricum  lixiva  puia  saturatur,  ad- 
fuso  acido  nitrico  non  penitus  iterum  solvitur;  parva 
vero  plumbi  quantitas  liquore  probatorio  Hahneman- 
ni,  qui  nigrum,  et  solutione  Kali  prussici,  quae  lac¬ 
teum  sedimentum  praebet,  detegitur. 

4.  Ferro  et  Cupro .  Acidum  suspectum  lixiva  pura 
saturatur,  sedimentum  exortum  acido  nitrico  iterum 
solvitur;  si  in  hac  solutione  liquor  probatorius  et  so¬ 
lutio  Kali  prussici  fuscum  producunt  sedimentum,  aci¬ 
dum  cupro  inquinatum  est;  si  vero  liquor  probato¬ 
rius  nullum,  Kali  prussicum  autem  caeruleum  sedi¬ 
mentum  largitur ,  ferrum  adest.  Cuprum  praeterea 
Amonium  prodit  colore  caeruleo  et  ferrum  infusum 
Gallarum  nigro  obfuscatione  acidi  lixiva  pura  neutra- 
lisati. 

5.  Corporibus  combustibilibus,  quod  ex  colore  ob¬ 
scure  fusco  cognoscitur. 

6.  Arsenico,  cujus  explorationem  vide  apud  Sui- 
phur. 

7.  Selenio.  Haec  inquinatio  odore  Raphani  se  pro¬ 
dit,  quando  acidum  aqua  diluitur,  magis  vero  floccis 
rubris,  quae  deinde  secedunt  et  igne  tentatae  dissi¬ 
pantur. 

ACONITUM.  Herba (  ex  Aconito  Cammanun  et  neo- 
montano ),  quarum  prima  species  folia  habet  nitida  di¬ 
gitato  quinquepartita,  laciniis  lanceolatis  brevissime 
dentatis;  altera  vero  folia  opaca  quinquepartita,  laci¬ 
niis  oblonge  cuneiformibus,  trifidis,  dentatis;  ambae 
sunt  saporis  acris  et  tritae  odoris  ingrati,  in  linqua 
sensum  ardentem  relinquunt.  Folia  caute  siccata  in 
pulverem  rediguntur,  qui  in  vasis  optime  clausis  ser¬ 
vetur.  Commutantur: 


1.  Foliis  Delphinii  elati,  quae  vero  non  tam  pro¬ 
funde  incisa  et  inde  magis  palmata  quam  partita,  fo¬ 
lia  inferiora  longioribus  petiolis  instructa  sunt. 

2.  Foliis  Aconiti  Lycocloni ,  quae  palmata  quoque 
sunt ,  albide  viridia  et  pilosa,  llores  flavo  stipantur 
.colore. 

ACORUS.  Radix  (ex  Acoro  calamo')  admodum 
longa,  geniculata,  compressa,  ad  pollicem  crassa,  re¬ 
cens  externe  ex  fusco  viridis,  in  variisque  locis,  prae¬ 
cipue  inferius,  multis  fibrillis  et  punctulis  rotundis  et 
cellulosis  adspersa,  intus  alba,  mollis  et  spongiosa; 
siccata  superficiem  externam  pallide  fuscam  ostendit 
maculis  obscurioribus  bine  inde  notatam ,  intra  alba 
spongiosa,  odoris  aromatici,  grati,  saporis  amari,  fer¬ 
ventis.  Commutatur:  Radice  Iridis  Fseudacori,  quae 
colore  rubro-fusco,  odore  nullo  et  sapore  aliquantu¬ 
lum  adstringenti  insignis  est. 

ADEPS  EOVINA  ET.  SUILTA  DEPURATA. 

Utraque  haec  adipis  species,  si  mera,  sit  alba,  dura, 
saporis  amoeni,  pinquis,  non  vero  subamari,  acris, 
nec  rancidi,  nec  nidrosi.  Si  vetusta  vel  male  asservata 

et  inde  rancida  est,  proprium  inamoenum  et  acrem 
contrahit  saporem  et  odorem,  imo  in  summo  gradu 
flavescit.  Inquinata  nonnunquam  deprehenditur:  Cu¬ 
pro,  quod  jam  ex  colore  subviridi  cognoscitur;  quo 
tutius  vero  detegatur,  adipis  quantitas,  saccharo  vel 
gummi  arabico  remixta,  in  aqua  solvitur,  cui  liquor 
Amoniae,  qui  viridem  colorem,  vel  solutio  Kali  prus- 
sici,  qui  sedimentum  ex  rubro  fuscum  largitur,  af¬ 
funditur. 

AGARICUS  CHIRURGORUM  (Boletus  igniarius ) 
Boletus  acaulis  pulvinatus,  laevis,  poris  tenuissimis, 
planus,  in  superficie  cinereus,  nonnunquam  striis  colo¬ 
ratis  notatus,  intus  mollis ,  in  margine  et  subtus  albus. 
Recens  mucidum  habet  odorem  et  saporem  amarum. 

ALOE  SOCCOTRINA.  In  putaminibus  cucurbi¬ 
tarum  ex  insula  Soccotaria  Arabiae  felicis  ad  nos  trans¬ 
vehitur  ,  est  coloris  ex  flavo  rubro  fusci ,  in  fractura 
splendens  e‘t  in  margine  transparens,  in  pulverem  red¬ 
acta  colore  aureo  vel  croceo  gaudet.  Calida  flexilis 
frigida  vero  dura  el  friabilis.  Sapor  est  valde  amarus, 
aliquantulum  aromaticum,  odor  specificus  balsamicus 
et  aliquomodo  Myrrhae  similis.  In  alcohole  penitus 
solvitur,  etiam  in  aqua  fervida,  ast  post  refrigeratio¬ 
nem  gummi-resina  iterum  secernitur.  Optima  species 
est  Aloe  lucida,  quae  pellucida  et  flava  inter  omnes 
puritate  et  virtute  excellit.  Inquinatur: 

1.  Cum  Aloe  vilioris  notae  ut  praecipue  cum  Aloe 
caballina,  quae  est  vilissima,  fere  tota  nigra,  odoris 
et  saporis  nauseosi  et  fortis  et  variis  terris,  aliisque 
rebus  imbuta,  ad  usum  medicinalem  penitus  spernenda. 

2.  Succo  liquiritiae ,  quod  sapore  et  volubilitate 
in  aqua  et.  spiritu  vini  cognoscitur. 

3.  Gummi.  ara  hic  ox  quod  ex  sapore,  pellucitate 
nimia,  tenacitate,  clara  in  aqua  solutione  et  minori 
in  alcobole  volubilitate  palam  fit. 

4-  Etiam  corruptionem  cum  Cplophonia  vel  pice 
adducunt  autqres,  quae  tamen  corruptio  adeo  facile 
detegeretur,  ut  certe  rarissime  occurrat. 

ALTHAEA.  Herba  et  radix  (ex  Althaea  officinali) 
Herba  ante  florum  eruptionem  colligenda  foliis  con¬ 
stat  subcordatis ,  triquetris,  sublobatjs,  petiolatis,  ob¬ 
tuse  serrato  -  dentatis ,  tomentosis,  mollibus,  cjnereo- 
viridibus,  odoris  nullius,  saporis  mucosi,  subamari.  — - 

Radix  ex  rhizomaie  suo  ramos  plures  emittens,  qui  a 

.  1 

calamo  scriptorio  ad  digitum  crassi,  extra  epidermide 
cinereo-flava  vestiti,  intra  albi.  Radix  haec  odore  ca¬ 
rens,  sapore  subdulci,  mucoso  instructa,  epidermide 
sua  exuta,  in  officinis  servatur.  Quum  sit  vilissimi  pre¬ 
tii  et  ubique  obvia,  non  adulteratur. 

AMMONIACUM.  Gummi  resina  odoris  fortis  ina¬ 
moeni,  balsamici,  aliquomodo  cepae  vel  castoreo  si¬ 
milis,  saporis  ab  initio  dulcis,  deinde  nauseoso-amari , 
acris  et  resinosi.  Digitis  subactum  molle  evadit,  calore 
leni  liquescit  et  prunis  inspersum  ardet ,  frigidum  fa¬ 
cile  pulverisatur ;  nec  alcohole  nec  aqua  penitus  solvi¬ 
tur  et  terendo  cum  aqua  lacteum  praebet  fluidum.  Duae 
a  mercatoribus  advehuntur  species  a)  Amoniacum  in 
granis  seu  lacrimis ,  quod  est  massa  copia  granorum 
extrinsecus  rubescentium  vel  flavescentium,  intus  lac¬ 
teis,  solidis,  rotundis  conflata ,  quae  facile  separantur. 

b)  Amoniacum  in  sortibus  i.  e.  magnae  moles,  quae 
extrinsecus  obscure  rubro-fuscae,  intus  albae  rubes¬ 
centes  et  subflavae  sunt  et  plus  minus  granorum  supra 
descriptorum,  nec  non  sabulum,  lignum,  semina  varia 
continent.  Usu  medicinali  tantum  Amoniacum  in  gra¬ 
nis  seu  grana  electa  ex  ultima  specie  ( Ammoniacum 
electum)  adhibeatur. 

Venditur  nonnunquam  Ammoniacum  adulteratum , 
quod  compositum  ex  Ammoniaco  vero,  pice  alba, 
scobe,  sabulo  et  vino  cremato  humectatum  per  lintea 
ope  preli  agitur.  Cognoscitur  tale  Gummiresina  Am- 
moniaci,  superficie  laevi,  colore  fusco  et  praecipue 
eo,  quod  partes  albae  sapore  Ammoniaci  veri  non 
gaudent. 

AMYGDALAE  DULCES.  Nuclei  fructuum  intimi 
(ex  Amygdalo  communi )  compressi,  ad  alterum  finem 
rotundati,  ad  alterum  acuminati,  intra  albi,  extra 
folliculo  ex  fusco  flavo  vestiti,  odoris  nullius,  saporis 
lacteo  dulcis.  Rejiciendae  sunt  fractae,  corrosae  intra 
fiavescentes  et  quae  gustum  sapore  rancido  offendunt. 
—  Saepius  incuria  amygdulibus  amaris  comixtae  obve¬ 
niunt,  quae  forma  minores  sapore  cognoscuntur  amaro 
et  eo,  quod  multo  minorem  olei  quantitatem  praebent. 

ANGELICA.  Radix  (ex  Angelica  Archangelica )  est 
magna,  plures  emittens  ramos  longos,  extra  fusca  aut 
ex  flavo  rubescens,  rugosa,  intra  albida,  recens  succo, 
flavescente  gummi  resinoso  scatens,  siccata  punctis  fla¬ 
vis  ,  gummi-resinosis  notata,  odoris  fortis,  Moschum 
aliquomodo  redolentis,  saporis  ab  initio  subdulcis, 
deinde  acris,  calefacientis ,  subamari»  Commutatur  et 

corrumpitur:  Radice  Angelicae  sylvestris ,  quae  odoris  et 
saporis  minus  fortis  etiam  punctis  illis  flavis  destituitur. 

ANISUM.  Semina  (ex  Aniso  vulgari)  ovata,  striata, 
ex  fusco  subviridia,  odoris  grati  aromatici,  simul  dul¬ 
cis.  Adulteratur  nonnunquam : 

1.  Saburra  quadam  vel  massulis  ex  argilla  vel  luto, 
quae  forma  aniso  aequant;  hinc  cautus  sit,  qui  emit. 
Cognoscitur  haec  fraus,  si  anisum  aqua  injicitur,  ubi 
partes  peregrinae  fundum  petunt. 

2.  Non  raro  corruptum  advehitur,  quod  praecipue 
fit  ,  si  aqua  adspergitur  et  deinde  dolis  vel  saccis  im¬ 
mittitur  et  sic  commercio  traditur.  Tale  Anisum  muci¬ 
dum  et  nigrum  evadit,  odorem  sapcremque  peculia¬ 
rem  perdit. 

ARGENTUM  PURISSIMUM  sit  coloris  proprii 
albi  ,  nitentis,  molle  et  flexile,  maximeque  ductile, 
sonoris  amoeni,  clari,  saporis  et  odoris  expers  ,  igne  , 
aqua  et  aere  non  mutatur,  candendo  demurn  liquefit, 
sulphuris  vaporibus  et  gase  hydrogenio  sulphurato 
nigro  tingitur  colore,  gravitas  sit  10,522.  Optime  in 
acido  nitrieo  solvitur,  quae  solutio  colore  carens  valde 
corrosiva  est,  et  substantiis  animalibus  nigrum  imperti¬ 
tur  colorem.  Contaminatum  est: 

1*  Cupro ,  et  quidem  creberrime,  quod  in  comer* 
cio  eo  lentatur,  ut  argentum  in  lapide  Lydio  terreant 
quo  albidior  stria  inde  orta,  eo  purius  argentum,  quo 
magis  rutilans  vero,  eo  majorem  cupri  quantitatem 
tenet.  Ceterum  etiam  macula  rutilans  exoriens,  si  in 
ferro  laevigato  fervido  territur,  color  viridescens  solu¬ 
tionis  in  acido  nitrieo ,  nec  non  color  viridis.  Boracis 

vel  Nitri,  si  tale  argentum  hiscum  liquefit  et  color 
caeruleus  liquoris  Ammonii ,  si  cum  Argento  digeri¬ 
tur  ,  praesentiam  Cupri  indicant. 

2.  Plumbo,  in  solutione  tali,  addita  solutione  ar¬ 
genti  sulphurici,  sedimentum  album,  in  acido  nitrico 
non  solubile,  producitur,  quod  cum  carbonibus  calci- 
natum  plumbum  metallicum  praebet. 

3*  Stanno ,  hujus  praesentiam,  residuum,  si  ar¬ 
gentum  solvitur,  indicat,  quod  cum  vel  sine  carbone 
liquefit,  verum  non  dissipatur,  nec  odorem  spargit. 

4-  Arsenico ,  quod  in  solutione  argenti  quoque  re¬ 
manet,  sed  calore  dissipatur,  odorem  spargens  pro¬ 
prium,  cepae  similem. 

AKN1CA.  Flores  (ex  Arnica  montana)  corollam 
compositam,  luteam  exhibentes  cum  flosculis  radii 
longis,  angustis,  tridentibus,  flosculis  disci  tubulosis 
trifidis,  omnibus  infra  papposis*  odoris,  praecipue 
dum  teruntur,  aromatici,  saporis  subamari,  acris, 
faucium  ardorem  inducentis,  cum  anthodio  simplici, 
squammis  lanceolatis ,  paralellis,  viridibus,  ad  apicem 
purpureis.  Comutantur: 

1.  Floribus  Inulae  disseniericae  et  salicinae.  Recen¬ 
tes  flores  Inulae  dissentericae ,  flosculos  radii  breviores 
et  flosculos  disci  non  tubulosos  sed  infundibiliformes 
saepissime  quinquefidos  gerunt.  Inula  salicina  etiam 
flosculos  disci  infundibiliformes  gerit.  Ambarum  flores 
siccatae  colorem  laetius  flavum  et  saporem  odoremque 
non  adeo  acrem  et  irritantem  prae  se  ferunt. 

2-  Floribus  Scorzonerae  humilis,  quae  recentes  et 
integrae  calice  imbricato,  squamoso,  margine  scarioso, 

flosculis  omnibus  tubulosis  et  pappo  substipitato ,  plu¬ 
moso  distinquunlur.  Difficillime  vero  cognosci  possunt, 
si  flosculi  siccati,  calice  orbati,  floribus  Arnicae  ad¬ 
mixti  occurrunt. 

3  Floribus  Hypochaeridis  maculatae  et  radicatae , 
quarum  flosculi  radii  ligulati  et  quinque  dentati  sunt. 
Siccatae  colore  Arnicae  floribus  simillimae,  odore  et 
sapore  tantum  deteguntur. 

Is  ^  '  »  'l  ’  >  •  - 

4.  Flores  Arnicae  saepe  infectorum  ovulis  refertae 
inveniuntur,  quibus  proprietates  nocivas  acquirunt. 
Tales  flores  a  sanis  discernuntur  colore  magis  exstinc¬ 
to  ,  pallido  et  tristi,  flosculis  radii  dependentibus; 
flosculi  disci  vero  conglomerati  adparent,  ovulis  ni¬ 
dum  parantes. 

ASSA  FOETIDA  G  ummiresina  (ex  Ferula  Assa 
foetida )  in  massis  venditur  magnis  voriae  formae,  co¬ 
loris  ex  fusco,  flavo,  rubescente  et  albicante  mixti, 
tenax,  manuum  tepore  mollescens,  odoris  fortissimi, 
allium  redolentis,  corporibus  aliis  tenacissime  adhae¬ 
rentis,  saporis  acris,  amari,  nauceosi.  Optima  est, 
quae  in  massa  ex  fusco  rubra,  plures  gerit  moleculas 
albas  ,  quae  flamma  lucis  incenduntur  et  fere  eadem, 
ut  Camphora,  flammae  intensitate  comburunt,  fumum 
emittentes,  odore  proprio  stipatum  et  parum  carbo¬ 
nis  levis  et  nitentis  relinquentes.  Cum  vino  cremato 
diluto  et  aceto  solutionem  praebet  constanter  turbi¬ 
dam;  spiritus  vini  alcalinus  et  spiritus  aetheris  nitrici 
tincturam  eacum  praebent  fortem  ;  cum  aqua  in 
emulsi  speciem  coit,  ex  qua  resina  mox  secedit.  Re- 

jicienda  est  nigricans ,  resinosa ,  sabulo  et  aliis  pere¬ 
grinis  inquinata.  Adulteratur : 

1.  Frustulis  aliarum  resinarum  et  gummi  resinarum 
vilioris  pretii.  Forma  diversa  et  modus  combustionis 
hanc  fraudem  indicant,  quum  gummi  resinae  non 
cum  flamma  comburant ,  sed  tantum  in  carbones  mu¬ 
tentur  ;  resinae  vero  comburunt  quidem,  ast  sine  pro¬ 
prio  odore  assae  foetidae. 

i  t . 

2.  Arte  conjicitur  massa  ex  pice  alba,  succo  Allii 
Vel  aliquantulo  Assae  foetidae  conflata  ;  haec  vero 
massa  odoris  multo  minoris,  durior  et  solidior  in  frac¬ 
tura  magis  splendet;  si  comburitur,  odorem  picis  vel 
resinae  spargit,  in  aqua  non  solvitur. 

AUR  ANTI  U M.  Cortices  fructuum  (ex  Citro  Au- 
rantio)  in  frustulis  oblongis,  ovatis,  sufficienter  duris, 
non  crassis  nobis  advehuntur,  quorum  superficies  ex¬ 
terna  flava,  foraminibus  multis  instructa,  interna  au¬ 
tem  alba  adparet;  cortices  a  carne  interna  alba  libe¬ 
rati  sapore  amaro,  aromatico,  odore  reficienti  distin- 
quuntur  (flavedo),  hinc  nulla  fraus  facile  locum  ha¬ 
bere  potest. 

BARDANA.  Radix  (ex  Arciio  Lappa )  longa,  ad 
pollicem  crassa,  cuticula  obscure  fusca  vestita,  intra 
alba,  spongiosa,  plerumque  simplex,  raro  ramosa, 
odorem  aliquem  minus  gratum  spargit,  sapore  mucoso, 
subamaro,  subacri  instructa.  Remixta  inveniebatur. 

•  '  .A  -  ' 

1.  Radice  Belladonnae ;  est  vero  haec  longa,  digi¬ 
tum  et  ultra  crassa ,  nodosa,  ramos  fibrasque  plures 
emittens,  extra  impure  flava  vel  subfusca,  intra  albi- 

cans,  mollis,  odoris  ingrati,  narcotici,  saporis  subdul¬ 
cis,  subadstringentis. 

2.  Radice  Consolidae  majoris  (Sympkyti  offic.J,  quae 
magna,  ramosa,  extra  nigra,  intra  alba,  odoris  nul¬ 
lius,  saporis  mucosi,  subdulcis,  leviter  adstringentis, 
vetusta  magis  farinosa  adparet. 

BELLADONNA.  Herba  (ex  Atropa  Belladonna ) 
cujus  folia  magna ,  ovato  lanceolata ,  cum  petiolo  bre¬ 
vi,  integerrima,  supra  obscurius  viridia,  infra  pallidio¬ 
ra,  odoris  narcotici,  saporis  herbacei,  quidquam  ad¬ 
stringentis.  Commutantur: 

1.  Foliis  Solani  nigri,  quae  non  tam  magna  ,  pe¬ 
tiolo  longo  instructa,  ovata,  non  lanceolata,  sed  ob¬ 
tusa  et  margine  quidquam  dentata. 

2.  Foliis  Hyoscyami  Scopolii ,  quae  magis  sunt  lan¬ 
ceolata,  margine  raro  sinuata,  laevia,  parum  nitentia. 
Tota  ceterum  herba  pilis  caret,  quum  sit  Belladonna 
ubicunque  pilosa. 

BORAX.  Borax  nativa  ( Tinkal )  aut  in  frustis  irre¬ 
gularibus  aut  in  crystallis  coloris  vel  viridis,  vel  ex 
viridi  flavescentis,  vel  ex  cinereo  albicantis,  adtactu 
pinquibus,  impuris  ex  Asia  advehitur.  Purgata  et  So- 
da  abundante  impraegnata  (Borax  rajfinata)  crystal¬ 
los  prismaticas  format,  superficiem  sexduplam  osten¬ 
dentes,  magnas,  albas,  vitreas,  quae  aeri  expositae 
farinam  extra  contrahunt,  in  fervidae  sexduplo,  fri- 
gid  ae  duodecuplo  solvendas,  non  solvendas  in  spiritu 
vini,  saporis  ab  initio  mitis,  subdulcis,  dein  suba  mari, 
lixiviosi.  Cum  acidis  non  effervescit,  pigmenta  vero 
plantarum  caerulea  viridia  tingit.  Igne  ut  Alumen  in~ 

flatur,  massam  ostendens  levem,  porosam  (Borax  usta). 
Igne  fortiori  in  vitrum  pellucidum  conflatur,  in  acpia 
tamen  solubile,  gravitas  =  1,740.  Inquinatur: 

1.  Alumine .  Sapor  deinde  stipticus;  succus  viola¬ 
rum  rubro  tingitur  colore;  difficilius  liquefit  et  non 
in  massam  vitream  mutatur.  In  solutione  aquosa  addi¬ 
to  Kali  sedimentum  exoritur. 

2*  Sale  petrae.  Prunis  inspersum  stridet  et  acidum 
sulpburicum  concentratum ,  vapores  muriaticas  ellicit. 

5.  Alumio.  Solutio  cum  Kali  sedimentum  praebet. 

CALX  USTA  est  massa  alba,  levis,  clangens, 
cum  acidis  non  effervescit,  in  aqua  et  aere  aequabili¬ 
ter  collabitur;  si  aquae  pauxilla  quantitas  adfunditur, 
talis  debet  oriri  calor,  ut  sulfur  additum  illico  lique¬ 
fiat.  Qua  indole  orbata  calx  vel  justo  minus  vel  diutius 
usta  est,  gravitas  =  2,  3.  Si  aquam  tenet,  superficiem 
albam,  farinosam  offert,  si  vero  acido  carbonico  adhuc 
impraegnata  est,  additis  acidis  effervescit.  Saepe  terra 
silicea ,  Alumina  et  oxydo  Ferri  inquinatum  occurrit, 
quod  sequenti  modo  cognoscitur :  Certa  calcis  quanti¬ 
tas  in  acido  muriatico  solvitur,  ad  siccitatem  evapora¬ 
tur  et  massa  siccata  in  aqua  acido  muriatico  inprae- 
gnata  iterum  resolvitur.  Terra  silicea  inde  remanet, 
quae  fiitratione  colligitur,  exsiccatur,  calcinatur  et 
ejus  quantitas  determinatur.  Liquori  filtrato  nunc  Am¬ 
ni  onium  purum  ad  abundantiam  usque  additur  et  eo 
Alumina  et  Ferrum  separatur.  Flavus  vel  fuscus  sedi¬ 
menti  color  jam  minorem  majoremve  Ferri  quantita¬ 
tem  indicat.  Sedimentum  nunc  lotum  cum  solutione 
Kalij  caustici  coquitur,  Alumina  solvitur,  Ferrum  vero 

remanet,  quod  calcinatur  et  ponderatur.  Alumina  ve¬ 
ro  ex  lixiva  acido  muriatico  saturata  ammonio  muria¬ 
tico  separatur,  edulcatur,  calcinatur  et  calida  adhuc 
ponderatur. 

CAMPHORA.  Iri  massas  rotundas  compressa,  sub 
nomine  Camphorae  crudae  ad  Europam  defertur,  sub- 
fiava  adhuc  et  stramine  impura ,  reiterata  autem  su- 
blimatione  purgata  et  in  discos,  in  medio  perforatos, 
redacta  officinam  intrat. 

Camphora  pura  materiam  refert  albam,  crystalli¬ 
nam,  teneram,  luci  quidquam  perviam,  fragilem, 
cum  fractura  nitida  et  tenacitate  quadam^  qua  fit ,  ut 
sola  in  pulverem  teri  non  possit.  Summe  volatilis  est, 
ita  ut  aeri  exposita,  integra  dissipetur,  quare  vasis 
probe  clausis  coercenda  ;  aqua  levior,  facile  accendi¬ 
tur,  quamvis  aquae  innatans  ,  in  flammam  errumpens 
vividam  lucidamque  cum  vapore  multo,  quin  carbo¬ 
nem  relinquat;  igni  leniori  exposita  olei  ad  instar  li¬ 
quescit,  sublimanda  deinde,  quin  mutetur*  In  aqua 
non  nisi  minima  illius  particula  solvitur,  in  qua  tamen 
ope  mucilaginis  aut  vitelli  ovi  suspenditur;  in  spiritu 
vini  mero ,  aethere ,  oleo ,  aethereo  et  pinqui  tota  so¬ 
lubilis  ,  cum  resinis  quoque  et  balsamis  unienda.  Sol¬ 
vitur  quoque  in  acido  sulphurico  fortiori  et  acido  nitri- 
co  fumante,  ex  quibus  solutionibus  addita  aqua  iterum 
separatur*  Cum  acido  nitrico  longius  tractata,  in  aci¬ 
dum  sui  generis,  convertitur.  Odor  fortis  penetrans, 
nervos  excitans;  sapor  amarus  ab  initio  fervidus,  dein 
frigoris  sensum  inducens. 

GAN 1  ii  ARIDES.  (Meloe  vesicatorius ,  Lytha  vesi- 

catoria).  Insecta  oblonga,  coloris  aureo  -  viridis,  splen¬ 
didi,  in  caeruleum  tendentis,  odoris  nauseosi,  narco¬ 
tici,  saporis  caustici.  Recentes  efficaciores ,  minores 
majoribus  praeferendae.  Summa  attentio  in  id  verten¬ 
dum ,  ne  corrupta  sint,  quod  fit,  si  diutius  loco  non 
opportuno  servantur,  humida  deinde  et  fracta  pulve¬ 
rem  offerunt  crassum ,  odoris  nauseosi  mucidi.  Pulvis 
Cantharidum  arte  factus  praecipue  huic  corruptioni 
obnoxius  est,  ne  igitur  nimia  quantitate  paratus  ser¬ 
vetur,  et  sit  coloris  ex  viridi  cinerei,  non  nimis  subti¬ 
lis;  qui  totus  cinereus,  mollis  et  lanatus  invenitur 
CGrruptionem  arguere  sinit. 

CARBO  VEGETABILIS.  Materia  solida,  sicca, 
levis,  fragilis,  tota  nigra,  nitens,  quae  saporis  et  odo¬ 
ris  expers,  nec  aqua,  nec  spiritu  vini,  nec  oleis,  nec, 
si  nitricum  excipias,  acidis  solubilis,  nec  igne,  cui  in 
vasis  exponitur,  mutabilis,  quo  tamen  sub  aeris  acces¬ 
su,  relicto  cinere,  in  acidum  carbonicum  convertitur 
electricum  metallorum  ad  instar  conducens. 

CERA  FLAVA.  Venditur  in  panibus  variae  ma¬ 
gnitudinis,  odoris  mellei,  saporis  mitis,  quin  dentibus 
adhaereat,  sub  caloris  gradu  i4o  Fahr.  liquescens. 
Cum  alio  corpore,  ignem  alente,  juncta  incenditur,  in 
alcohole  et  aethere  sulphurico  nonnisi  caloris  ope, 
nec  perfecte  solubilis,  cum  alcalibus  causticis  in  sapo- 
nem  congrediens.  Inquinatur : 

1.  Resina,  Terebinthina  vel  pice  alba.  Visciditas, 
odor,  color,  multo  magis  vero  sapor  piceus  vel  resi¬ 
nosus  hanc  fraudem  produnt;  praeterea  extractio  re¬ 
sinae  per  spiritum  vini  et  odor,  quem  incensa  spargit. 

2 

2.  Farina ,  praecipue  farina  pisi.  Talis  cera  colo¬ 
ris  dilutioris,  in  frustulas  minores  dissilit;  si  liquefit, 
farina  secernitur. 

3.  Partibus  terrestribus ,  quae  quoque,  liquefacta 
cera ,  secedunt. 

4.  Sulphure  puber  alo.  Prunis  inspersa  odorem  sul¬ 
phuris  edit. 

CHAMOMILLA  VULGARIS.  Flores  (  ex  Matri- 
caria  Chamomilla)  corollam  referunt  compositam,  re¬ 
ceptaculo  nudo  et  cavo,  obtuse  conico,  disci  flosculis 
tubulosis,  flavis,  radii  flosculis  albis,  reflexis  ad  api¬ 
cem  ter  creriatis,  calyce  subgloboso,  squamis  imbri¬ 
catis,  margine  aequalibus,  odore  forti  proprio,  sapore 
amaro,  aromatico.  Commutatur: 

1.  Floribus  Chrysanthemi  inodori  et  Leucanthemi. 
Hae  flores  multo  majores,  receptaculum  habent  nu¬ 
dum  quidem,  sed  non  cavum,  imo  medulla  repletum; 
squammae  calycis  magis  planae  sunt,  in  margine  ari¬ 
dae;  nullo  gaudent  odore  et  sapore  herbaceo. 

2.  Floribus  Anlhemis  arvensis.  Odore  penitus  ca¬ 
rent,  receptaculum  offerunt  paleaceurn,  nec  nudum 
nec  cavum. 

'i  '  > 

3.  Floribus  Anlhemis  Cotulae.  Hae  odore  stipantur 
nauseoso,  inamoeno  et  sapore  acri;  receptaculum  vero 
habent  nec  nudum  nec  cavum. 

4.  Floribus  Anlhemis  nobilis ,  quae  disco  minus  co¬ 
nico ,  paleis  setaceis  obsito,  odore  fortiore  distin- 
quuntur. 

5.  Floribus  Matricariae  Suaveolentis ;  quae  quidem 
commutatio,  si  est,  nullum  adfert  detrimentum,  ast 

hae  flores  distinquuntur  flosculis  radii  magis  depen¬ 
dentibus  et  deflexis  et  odore  suaveolenti. 

CHINA  FLAVA.  Cortex  regius .  Cortex  (ex  Citi - 
chona  cordifolia)  occurrit  in  frustis  plus  minus  convo¬ 
lutis  aut  etiam  apertis  et  magis  planis,  epidermide  ex 
albo  cinerea,  impure  flavescente  hinc  inde  vestitis, 
qua  remota,  color  obscurior ,  ut  plurimum  fusco -fla¬ 
vus  in  conspectum  venit,  quo  et  superficies  interna 
texturae  ceteroquin  fibrosae  notata  est.  Totus  praete¬ 
rea  cortex  solidus  et  ponderosus  fracturam  transversam 
in  fibras  tenues,  brevissimas  excurrentem,  odorem  de¬ 
biliorem ,  saporem  simpliciter  amarum  exhibet.  Se¬ 
cundum  Cei.  Bulchholz  sequentes  offert  indoles  chemi- 
cas :  Infusum  frigide  paratum ,  ex  una  parte  corticis 
cum  una  aquae  per  digestionem  24  horarum,  post  fil- 
trationem  fere  pellucidum  et  coloris  expers,  aliquan¬ 
tulum  tantum  ex  rubro  flavescens,  addito  Decocto 
Gallarum  profusum  sedimentum  ex  flavo  cinereum 
largitur.  Decoctum  vero  adhuc  calidum  pellucidum  et 
pallidum,  post  refrigerationem  obscurum,  pallide  fla¬ 
vum,  rubescens  evadit,  atque  cum  reagentiis  variis  se¬ 
quentia  praebet  phoenomena:  a)  cum  decocto  Galla¬ 
rum  sedimentum  emergit  profusum  ex  flavo  rubrum 
in  cinereum  transiens;  b)  cum  solutione  Ferri  sulphu- 
rici  cinereum;  c)  cum  solutione  glutinis  ex  rubro  fla¬ 
vum,  profusum,  floccosum;  cl)  cum  solutione  Cupri 
sulphurici  simile,  sed  aliquid  obscurius;  e)  cum  solu¬ 
tione  tartari  emetici  pallide  rubro -  flavum,  quod  vero 
sero  deponitur;  f)  cum  solutione  K ali  oxalici  parva 

2  * 

obfascatio  5  g )  Charta  exploratoria  caerulea  rubra  fit. 
Commutatur  * 

i.  Cortice  Aesculi  Hippocastani •  haec  commutatio 
secundum» Planche  sequenti  modo  intelligitur  :  Cortex 
Chinae  flavae  Cum  aqua  destillata  conquassatus,  pa¬ 
rietes  vasis  cum  sedimento  aequali  rubro  obtegit,  in 
sedimento  vero  fundum  petente  flocci  caerulei  ex  ni¬ 
gro  flavi  animadvertuntur ,  liquor  supernatans  coloris 
fere  expers,  filtratus  saporis  adstringentis  erit.  Aliter 
res  se  habet,  si  cortex  Hippocastani  eodem  modo  trac¬ 
tatur.  sedimentum  enim  in  fundo  deponitur  ex  stratis 
pluribus  albis  conflatum  et  liquor  magis  tinctus  sapo¬ 
ris  fere  nullius  est. 

2-  Cortice  Angusturae  verae  et  spuriae ,  quarum 
prima  occurrit  in  frustis  oblongis,  vix  convolutis  te¬ 
nuibus,  epidermide  ex  cinereo  parum  vindicante,  quam 
hinc  inde  materia  quaedam  spongiosa  flavescens  tegit, 
vestitis,  quorum  facies  interna  levis,  pallida,  humec- 
tata  flava;  fracta  molleculas  splendidas  ostendunt,  et 
spiritui  vini  sat  magnam  resinae  copiam  tradunt,  sa-. 
pore  mere  amaro  distincta.  —  Posterior  vero,  vene¬ 
num  atrox,  cognoscitur  frustis  latioribus  crassioribus, 
minus  regularibus,  quorum  facies  externa  lichenibus 
albis,  cinereis,  ferrugineis,  in  pustulas  collectis  ob¬ 
ducta,  interna  vel  nigricans  vel  fusca,  et  quae  fractu¬ 
ram  non  resinosam,  amaritiem  vero  intollerabilem  ad¬ 
modum  nauseosam  exhibent.  Spiritus  vini  parum  inde 
resinae  extrahit,  Ferrum  autem  sulphuricum  infuso 
hujus  corticis  additum  sedimentum  ex  cinereo  viride 
praecipitat. 

CHINA  FUSCA.  Cortex  peruvianns.  Cortex  (ex 
Cinchona  Condaminea)  genuinus  et  bonae  notae  in  fru¬ 
stis  convolutis  occurrit  a  calamo  scriptorio  ad  digitum 
crassis,  sub  lichenibus,  quibus  externa  eorum  facies 
obducitur,  albis,  cinereis,  flavescentibus,  cuticulam 
ex  cinereo  fuscam  vel  et  nigricantem,  scabram,  irans- 
versim  fissam  ostendentibus;  facies  interna  laevis,  co¬ 
lore  Cinnamomi  vel  ex  flavo  ferrugineo  notata.  Cortex 
ceteroquin  solidus,  siccus,  sat  ponderosus,  fractus  frac¬ 
turam  exhibens  non  fibrosam,  sed,  dum  solis  radiis  ob¬ 
vertitur,  maculis  splendidis  signatam.  Odore  gaudet 
quidquam  aromatico,  aliquomodo  mucido,  sapore 
amaro ,  leviter  aromatico  et  adstringente,  acidi  aliquid 
in  volvente.  Infusum  hujus  corticis  aquosum,  frigi¬ 
dum,  quidquam  flavescens,  odorem  et  saporem  Chi- 
nae  proprium  contraxit  et  cum  decocto  Gallarum  se¬ 
dimentum  pallidum  ex  rubro  cinereum  deponit.  De¬ 
coctum  inde  paratum,  quamdiu  calet,  ex  fusco  rubi¬ 
cundum  est  et  charta  caerulea  exploratum,  acidum 
liberum  prodit.  Refrigeratum  turbatur,  colorem  in¬ 
duens  ex  flavo  albicantem  ,  floccos  albidos  ad  fundum 
vasis  dimittens;  ci)  solutione  Ferri  sulphurici  lentatum 
sedimentum  viride  deponit;  b )  decocto  Gallarum  pal¬ 
lide  rubro -cinereum ;  c )  solutione  glutinis  pallide  ru¬ 
bro -flavum;  d)  solutione  tartari  emetici  ex  flavo  albi¬ 
dum,  in  cinereum  transiens,  quod  modo  majori,  mo¬ 
do  minori  quantitate  citius  ocius  deponitur;  e')  solutio¬ 
ne  Cupri  sulphurici  rubro -flavum ,  quod  sero  saepis¬ 
sime  secedit.  —  Quo  magis  quaedam  Chinae  quanti¬ 
tas  hisce  destituitur  signis  characteristieis  eo  minoris 

pretii  habeatur-  cujus  facies  externa  glabra  et  laevi- 
gata,  nigra,  pallide  flava  vel  rubescens,  interna  alba 
vel  cinerea  deprehenditur,  quae  tenax  vel  spongiosa, 
in  fractura  fibrosa,  lignosa  vel  farinosa,  quae  corrosa 
vel  situ  corrupta,  quae  saporis  expers  vel  valde  ania- 
ra,  nauseosa  et  summopere  adslringens,  quae  mandu¬ 
cata  mucosa  fit,  est  vel  nimis  vetusta  vel  corrupta  et 
inde  ad  usum  medicum  non  apta.  Saepe  Cortex  jam 
semel  aqua  decoctus  et  iterum  siccatus  venditur;  con¬ 
spicitur  hoc  ex  colore  in  utraque  superficie  aequali 
et  sapore  multo  minori.  Sed  melius  hoc  in  decocto 
animadvertitur,  quod  signis  supra  allatis  plus  minus 
destituitur.  Substituitur  Chinae  fuscae  bine  inde: 

i.  Cortex  Chinae  novae ,  qui  vilioris  pretii  et  vir¬ 
tutis,  odoris  absentia,  sapore  amaro  valde  adstringen- 
te,  colore  decocti  fusco,  ab  addito  Ferro  sulphurico, 
nigro  dignoscitur. 

2*  Cortex  Crataegi  Ariae ,  qui  externe  albidior,  in¬ 
terne  rubrior  et  saporis  magis  adstringentis  est. 

3.  Cortex  Hippocastani,  cujus  signa  vide  sub  China  flava. 

4.  Ini°  Cortice  Salicis ,  qui  extra  vario  modo  viri¬ 
dis,  intra  ex  flavo  fuscus,  tenuis,  tenax,  odoris  de¬ 
bilis  balsamici,  saporis  adstringentis  amari. 

Pulvis  Corticis  Chinae,  si  venditur,  semper  adul¬ 
terationis  suspiciam  movet,  hinc  nunquam  in  usum 
medicum  vocetur. 

CINA  seu  SANTONICUM.  Semina  (ex  Arte¬ 
misia  Santonicum  et  jadaica)  sunt  proprie  flosculi  sic¬ 
cati  harum  plantarum  parvi,  oblongi,  coloris  ex  llavo 
vel  fusco  viridicantis,  pedicellis  et  squamulis  mixti, 

odoris  praecipue  dum  teruutur  aromatici,  saporis  ama¬ 
ri,  aromatici.  Variae  dantur  species,  quarum  optima 
Allepensis  seu  Levanimica  5  huic  accedit  Orientalis  et 
vilissima  est  Africa  seu  Barbarica.  Adulteratur: 

1.  Seminibus  Tanaceti,  quae  sunt  parva,  oblonga, 
gibba,  sulcata ,  altero  fine  latiora ,  allero  angustiora, 
amara,  aromatica. 

2.  Seminibus  Abrotani ,  coloris  pallide  llavescentis 
et  quoad  formam  stramine  discisso  non  absimilibus, 
valde  amaris,  amoene  aromaticis. 

CINNAMOMUM  OCCIDENTALE.  Cassia  lig¬ 
nea.  Cortex  (ex  Lauro  Cinnamomo  occidentali ),  qui  ven¬ 
ditur  in  fistulis  ad  plures  pedes  longis,  convolutis, 
quae  pluribus  fistulis ,  se  invicem  excipientibus  con¬ 
stant,  est  tenuis,  lignosus,  flexilis,  in  fractura  commi- 
nutivus,  levis,  durus,  in  utraque  superficie  fusco-flavi 
coloris,  saporis  fervidi  pungentis,  odoris  dulcis,  fra- 
grantissimi,  suavis;  in  manducando  salivam  non  muc¬ 
eo  sam  faciat,  etiam  infusum  aquosum  non  mucco- 
sum  sit.  Ad  usum  medicum  Cortices  ramorum  junio¬ 
rum  seligantur,  qui  tenues,  flexiles,  saporis  et  odoris 
fortis  sunt.  Commixti  sunt  cortices: 

1.  Corticibus  ex  arboribus  vetustioribus,  ramis  et 
truncis ;  quae  sunt  crassiores,  duriores,  odoris  et  sa¬ 
poris  minus  fortis. 

2.  Corticibus  destillatione  jam  oleo  aelhereo  orbatis, 
qui  coloris  pallidioris,  odoris  et  saporis  minus  fortis 
sunt.  Difficillime  haec  fraus  detegitur,  quum  tales 
cortices  bonis  immixti  sunt. 

5.  Aliis  corticibus.  Cinnamomum,  quod  pallide 

fuscum,  crassum,  acre,  coryophylaceum,  saporis  ali¬ 
quantulum  amari  est,  cortice  Cnlibani ;  quod  vero 
durius,  obscurius  tinctum,  in  fructura  glabrum,  sa¬ 
poris  fervidioris,  cortice  Cassiae  Cinnam, orneae  inquina¬ 
tum  est. 

CINERES  CLAVELLATI  (Kali  subcarbonicum 
impurum )  in  commercio  occurrunt  in  massis  majori¬ 
bus  minoribusve,  levibus,  porosis,  friabilibus,  colo¬ 
ris  cinerei,  caeruleo^cinerei ,  sordide  albidi  cum  ma- 

culis  caeruleo  viridibus,  saporis  salsi,  urentis,  urinosi, 
amari,  in  aere  facile  humectantur  et  deliquescunt,  sig¬ 
naque  oharacteristica  alcalium  offerunt.  Praeter  sales 
diversos  peregrinos,  ut  praecipue  Kali  sulphuricum  et 
muriaticum  etiam  alias  peregrinas  materias,  ut:  car¬ 
bones,  cineres,  terram  et  saburram  tenent.  Optima 
habetur ,  quae  ex  Hungaria  advehitur  et  quae  tertiam 
vel  quartam  partem  rerum  peregrinarum  tenet;  quo 
minor  quantitas  ad  saturandum  acidum  quoddam  re¬ 
quiritur,  et  quo  minor  quantitas  rerum  peregrinarum 
remanet,  eo  meliores  cineres  clavellati  erunt.  Inqui¬ 
nantur  : 

1*  Per  fraudem  saburra  el  ierra  silicea ,  quod  co¬ 
gnoscitur,  si  solutioni  acidum  sulphuricum  dilutum  ad¬ 
ditur  et  sedimentum  gelatinosum  deponitur. 

2.  Argilla,  quae  ex  saturata  solutione  Ammonio 
caustico  praecipitatur. 

3.  Sale  culinari.  Haec  fraus  se  jam  sapore  mitiori, 
magis  salso,  quam  alcalino,  minori  ad  humescendum 
proclivitate  prodit  et  quod  prunis  inspersum  crepi¬ 
tat.  Praeterea  soiutio  acido  nitrico  saturata,  addita  so- 

latione  Argenti  sulphurici,  sedimentum  deponit,  cujus 
grana  264  centum  salis  culinaris  grana  indicant.  Si 
solutio  acido  sulphurico  saturatur  et  deinde  ad  cry- 
stallisationem  evaporatur,  ab  initio  Kali  sulphuricum 
et  deinde  Natrum  sulphuricum  in  crystallisationem 
abit. 

4.  Arcano  duplicato ,  quod  detegitur,  si  solutio  ad 
crystallisationem  usque  evaporatur,  quantitate  crystal¬ 
lorum,  quum  Kali  carbonicum  non  crystallos  format. 

5.  Cinere  jam  edulcato ,  gypso  elc .,  quae  materiae 
peregrinae  in  solutione  remanent. 

6-  Arsenico  quoque  inquinati  detecti  sunt.  Ex  so¬ 
lutione  acido  nitrico  saturata,  addito  Cupro  ammo- 
niato,  sedimentum  viride,  addito  Liquore  probatorio 
Hahnemanni,  flavum  praecipitatur. 

COLOMBA.  Badix  (ex  Menispermo  palmato')  sic¬ 
cata  in  orbiculos  dissecta  advehitur,  qui  inaequales, 
cortice  crasso,  duro,  extra  ex  cinereo  fusco,  intra  fla¬ 
vo  cincti,  carnem  pallidiorem  flavescentem ,  in  medio 
medullam  corrugatam,  farinosam  ostendunt,  odoris 
leviter  aromatici,  saporis  multum  amari,  muccosi. 
Saepe  corrupta  invenitur  et  praecipue  a  vermibus  cor¬ 
rosa  ;  talibus  locis  exesis  mercatores  fraudulosi  pastam 
quamdam  muccosam  flavescentem  infundunt,  ut  ope¬ 
riantur,  quam  rem,  qui  emit,  sedulo  investiget.  Sub¬ 
stituitur  hinc  inde  ^ 

1.  Radix  Costi  amari ,  quae  sapore  suo  sub  fine 
radice  Yiol  ae  simili  ut  etiam  habitu  externo  saepissi¬ 
me  aberrante  cognosci  potest. 

2,  Radice  Bryoniae  albae,  quae  prius  extracto  ra- 

dicis  Colombae  humectatur  et  tingitur.  Et  haec  radix 
habitu  suo  externo  attentum  non  fallet,  quae  extra 
ex  cinereo  flava,  striata,  intra  alba,  carnosa,  siccata 
spongiosa  ,  brachii  crassitiem  assequitur. 

CRETA  ALBA  ( Calcaria  carbonica  nativa)  sit 
pulvis  albissimus,  tener,  odoris  expers,  saporis  terre¬ 
stris,  tactu  non  asper  sed  siccus,  digitum  tingat  et 
gravitatis  mediocris,  in  aere  constans,  igne  intume¬ 
scit,  acidum  carbonicum  amittit  et  calx  usta  evadit. 
Aqua  non  solvitur,  verum  pultem  eacum  format,  cum 
acidis  sub  eructatione  aeris  carbonici  sese  conjungit 
et  cum  plurimis  acidorum  sales  solubiles  construit.- — 
Saburra  remixta  obvenit,  quod  tactu  facile  innotescit. 

CUPRUM.  Metallum  fusco  -  rubrum,  nitidum  , 
cum  duritie  modica  magnam  uniens  tenacitatem,  ad¬ 
modum  ductile  et  sonorurn ,  in  fractura  granulatum, 
tritum  vel  calefactum  saporis  et  odoris  proprii  ina¬ 
moeni,  gravitatis  inter  8/876  et  9,000  fluctuantis-  aeri, 
aquae,  acido  carbonico  expositum  in  oxydum  viride 
convertitur,  in  acidis  facile  solubile,  solubile  etiam 
in  liquore  Amoniae  cum  colore  sapphirino,  cum  spi¬ 
ritu  vini,  oleis  pinquibus ,  sulphure  et  metallorum 
plurimis  connubium  ingrediens.  Ignis  fortior,  acre  ad¬ 
jutus,  Cupri  superficiem  in  oxydulum  ex  rubro  ni¬ 
grum  mutat-  fortissimus  ad  1450°  Fahrh.  intensus  me¬ 
tallum  penitus  fundit, 

CURCUMA.  Rad  ix  (ex  Curcuma  longa),  quae  vel 
in  tuberibus  globosis ,  nuces  magnitudine  aequanti¬ 
bus,  contorsis  (Curcuma  rotunda)  ;  vel  in  frustulis  ob¬ 
longis,  nodosis  (Curcuma  longa)  a  mercatoribus  ad- 

vehitur ,  quae  vero  ambae  ab  eadem  plauta  venientes 
liaud  differunt.  Est  haec  gravis,  solida,  externe  rugo¬ 
sa  et  pallide  flava ,  interne  vero  solida  et  obscure 
fusco-rubra,  hinc  ill  inc  nitens ;  saporis  amaro-acris  et 
aromatici,  odoris  aliquantulum  balsamici.  Quae  Cur» 
cuma  in  fructura  multas  partes  resinosas  ostendit , 
dura  et  gravis  est,  et  manducata  salivam  valde  ero- 
eam  tingit,  illa  optima  censetur. 

DIGITALIS.  Folia  (ex  Digitali  purpurea )  alterna, 
magna,  eliptica ,  apice  et  basi  acuminata,  petiolata, 
rugosa,  inaequaliter  serrato  crenata,  mollia,  supra  ob¬ 
scure  viridia,  infra  pallidiora  subhirsuta,  saporis  nau¬ 
seosi,  acre  amari;  recentia  odoris  ingrati,  siccata  nul¬ 
lius.  Commutatur: 

i.  Foliis  Verbasci  Tapsi,  quae  vero  sunt  crassiora, 
m  utroque  latere  lanata,  tactu  molliora,  albida,  vel  ex 
cinereo  viridia. 

2-  Foliis  Sjmphili  ojficiaalis }  quae  sunt  hirsuta, 
tactu  acuta  et  margine  integra. 

I )  U  L CAMARA.  Caules  vulgo  stipites  (ex  Solabo 
Dulcamara)  longi,  rotundi,  flexiles,  ramosi,  laeves, 
iuira  medulosi ,  cavi,  extra  cuticula  cinereo  -  fusca  ve- 

t 

stiti ,  ad  pennam  scriptoriam  et  ultra  crassi.  Si  trans- 
versim  scinduntur,  primo  albus,  dein  viridis  conspicitur 
annulus  et  tandem  fistula  medulla  spongiosa  repleta, 
in  junioribus  vero  cava.  Dum  recentes  sunt,  odoris 
ingrati,  narcotici,  saporis  ab  initio  subamari,  deinde 
dulcis,  subacris.  Ad  usurn  medicum  juniores,  virides, 
verum  jam  medullosi  seligendi  sunt;  qui  vero  tempo- 

ris  tractu  corrupti,  exsiccati,  saporis  et  odoris  exper¬ 
tes  sunt  rejiciciantur.  Commutantur: 

i.  Caulibus  Solani  nigri •  sunt  hi  breviores,  her¬ 
bacei,  rotundi,  pro  parte  angulati  et  striati,  non  me¬ 
dullosi,  saporis  et  odoris  Dulcamarae  proprii  expertes. 

2*  Caulibus  Lonicerae  Caprifolii  et  Periclimeni ;  di¬ 
gnoscuntur  hi  praecipue  foliis  non  alternis,  qualia  Dul-' 
camarae  propria  sunt,  sed  potius  oppositis,  quae  et 
in  caulibus  siccatis  stigmatibus  se  manifestant. 

ENULA.  Radix  (e  x  Inula  Helenium )  crassa,  longa, 
ramosa,  fibrillis  paucis  exornata,  carnosa,  recens  ex¬ 
tra  fusca,  siccata  magis  cinerea,  intra  ex  flavo  albicans, 
saporis  ab  initio  rancidi,  glutinosi,  deinde  amari  acris, 
odoris,  dum  recens  est,  camphoracei,  siccata  grati 
violacei.  Ad  usum  medicum ,  quae  vere  et  autumno 
in  campis  colligitur  praestat  et  in  discos  vel  frustulas 
longas  discinditur,  ut  eo  melius  exsiccetur. 

FERRUM.  Ad  usum  medicum  ex  pluribus,  quae 
exstant,  Ferri  speciehus  Ferrum  scusum  (@ta6eifen)  ut 
purissimum  et  aptissimum  adhibetur.  Est  hoc  metal¬ 
lum  durum,  admodum  tenax  et  ductile,  sonorum,  ex¬ 
tra  coloris  ex  cinereo  nigri,  intra  vero  ex  cinereo  albi 
et  nitentis,  gravitatis  =  7,700  et  ultra.  Aere  humido, 
vel  aquae  expositum  rubigine  obducitur  et  deinde  fa¬ 
cile  frangitur,  Magneti  obediens  ipsam  Magneti  vim 
sibi  vindicat  et  Electricum  bene  conducit.  Acidis, 
praeprimo  acido  nitrico  solvitur,  quae  solutio  addita 
tinctura  Gallarum  nigrum  deponit  sedimentum,  ad¬ 
dita  vero  Kali  solutione  Oxjdum  obscure  viride,  ad¬ 
dita  vero  solutione  Kali  prussici  caeruleum  sedimentum 

largitur.  In  igne  forti  mollescens  nonnisi  in  intensis¬ 
simo  fluit.  Adhibetur  nonnunquam  Ferri  cusi  loco : 

i*  Ferrum  crudum  vel  fusum,  quod  est  coloris  plus 
minus  pallide  cinerei  usque  ad  cinereo- nigrum,  laevi- 
gatum  etiam  caerulei*  in  fractura  non  fibrosum,  sed 
plus  minus  granulosum ,  admodum  durum  et  neque 
calidum ,  neque  fervidum  ductile. 

2.  Chalybs,  laevigatum  coloris  ex  albo  pallide  ci¬ 
nerei,  non  caerulescentis,  in  fractura  nitens,  gravitatis, 
duritiei  majoris;  nonnunquam  ex  fabricatione  Arseni¬ 
cum  tenet,  tale  chalybs  arsenicosum  in  acido  nitrico 
solutum,  liquore  probatorio  Hahnemanni  sedimentum 
flavum,  solutione  Cupri  ammoniacalis  flavo-viride  de¬ 
ponit. 

FILIX  MAS.  Radix,  potius  stipes  subterraneus 
(ex  Aspidio  Filice  mare )  trunco  constat  oblongo,  me¬ 
diocriter  magno  et  crasso,  tuberibus  oblongis  terretibus 
sibi  invicem  incumbentibus  composito,  qui  infra  fibras 
radicales  tenaces,  ex  fusco  virides  emittit;  dum  recens 
est  extra  coloris  ex  viridi  nigro-fusci,  intra  flavo-albi- 
cantis ,  medullosa ;  siccata  externe  ex  nigro-fusco  ru¬ 
bescens ,  interne  pallide  ex  fusco  flava,  odoris  terres¬ 
tris,  inamoeni,  saporis  ab  initio  subdulcis,  deinde  cum 
amaritie  quadam  subadstringentis ,  nauseam  moventis. 
Commutatur : 

1*  Radice  Pleris  aquilinae ,  quae  longior,  tenuior, 
ramosa,  repens,  extra  nigra,  intra  punctulis  albis  ob¬ 
sita,  transversim  et  aliquid  oblique  scissa  figuram  aqui¬ 
lae  duplicis  vel  crucis  offert. 

2*  Radice  Aspidii  Filicis  fo eminae , 


eo  notabili. 

quod  perpendiculariter  in  terram  descendit,  et  quae 
ex  stipitibus  remanent  stigmata  cum  trunco  angulum 
acutum  in  appice  formant.  Truncus  est  magnus  ramo¬ 
sus,  niger,  ubicunque  librilis  nigribus  munitus,  sapo¬ 
ris  inamoeni,  amari,  mucosi. 

3.  Radice  Aspidii  spinulosi ,  quae  truncum  refert 
tenuiorem,  minus  spongiosum,  saporis  multo  minus 
amari. 

FOENICLLUM.  Semina  (ex  Aneto  Foeniculo)  ob¬ 
longa  ,  altero  latere  plana ,  altero  convexa ,  striata , 
pallide  flava,  odoris  fortis,  saporis  dulcis •  quae  Ger¬ 
mania  profert  semina  virtute  cedunt  illis,  quae  ex  Ita¬ 
lia  advehuntur,  sub  nomine  Foeniculi  Cretici  vel  Ita- 

\ 

lici  vel  dulcis  venientibus. 

GENTIANA.  Radix  (ex  Gentiana i  lutea  et  panno- 
nica)  ad  pedem  longa,  digitum  et  ultra  crassa,  cylin- 
driaca,  rugis  annularibus  notata  ,  extra  flavo-fusca,  in¬ 
tra  flavo-rubra,  spongiosa,  saporis  admodum  amari, 
non  vero  inamoeni  et  odoris  proprii  aliquid  aromatici. 
Radix  corrugata  intra  nigricans  et  mucida  ab  usu  exclu¬ 
datur.  Commutatur  nonnunquam : 

Radice  Ranunculi  Thorae  et  Aconiti  Lycoctoni,  quod 
facillime  palam  fit,  quum  haec  radices  sint  coloris  ex 
cinereo  fusci,  pallidi,  rugas  offerentes  tenuiores  et  cre¬ 
briores,  saporis  ceteroqutn  urentis,  odoris  nauseosi. 

GRAMEN.  Radix  (ex  Tritico  repente')  longa,  ad 
calamum  stramineum  crassa,  articulata,  nodosa  libri¬ 
lis  tenuissimis  obsita ,  recens  colore  gaudet  albo ,  sic¬ 
cata  vero  pallide  flavo,  odoris  nullius,  saporis  subdul¬ 
cis.  Commutatur : 

1.  Radice  Lolii  perennis,  eo  eognoscenda  quod  est 
brevior,  in  articulationibus  fibrillis  obsita  et  minus 
alba. 

2.  Radice  Etymi  canini ,  quae  vero  rarissime  occur¬ 
rens  in  pratis  ,  rarissime  quoque  admiscetur. 

GUAJACUM  seu  LIGNUM  SANCTUM  Lignum 
(ex  Guajaco  ojficinali )  admodum  durum ,  solidum  et 
ponderosum  ,  aqua  immissum  fundum  petens,  in  igne 
ob  partes  resinosas  cum  flamma  lucida  comburens, 
cortice  cinereo  tectum,  saporis  acris,  amari,  odoris 
fere  nullius,  dum  autem  territur  vel  calefit,  amoeni, 
aromatici,  extra  ex  fusco  viridicans ,  saepe  variegatum, 
intra  ex  cinereo  flavum,  vel  ex  nigro  viridicans.  In 
massis  modo  majoribus  modo  minoribus  vel  conscissa 
(Scops  ligni  Guajaci )  vel  rasa  (Rasura  ligni  Guajaci )  ad 
nos  advehitur.  Lignum  rasum  vel  dissectum  aeri  expo¬ 
situm  cito  colorem  acquirit  ex  caeruleo  viridem  ;  saepe 
commutatur  cum  ligno  vilioris  notae ,  quod  nonnullis 
xxt  sgoxVv  Hgnum  sanctum ,  cognomi  nare  placuit,  mi¬ 
nus  ponderoso,  caloris  pallidioris  et,  ut  verisimilius, 
ex  arboribus  junioribus  deprompto. 

GUMMI  ARABICUM  ELECTUM  (ex  pluribus 
Acaciae  speciebus)  frustulas  offert  siccas,  solidas,  sub- 
pellucidas,  contortas,  subrotundas,  albas  vel  ex  fusco 
flavas,  candidas,  fragiles,  variae  magnitudinis  et  figu¬ 
rae,  in  superficie  vitri  ad  instar  splendentes’  saporis 
mucosi,  odoris  nullius,  in  aqua  facile  solvitur,  igne 
non  incenditur,  neque  liquefit,  sed  tantum  ardescit  et 
inflatum  in  carbonem  convertitur.  Quo  pellucidiores. 

candidiores,  fragiliores  frustulae  sunt,»eo  meliores. 
Commutatur : 

1.  Cum  Cummi  cerasorum  aut  prunorum  ;  cognosci¬ 
tur  haec  fraus  colore  magis  fusco,  tenacitate  majore, 
sapore  nauseoso  et  solutione  in  aqua  magis  limpida. 

2.  Cum  Gumini  sic  dicto  spurio ,  secundum  Hermb- 
stddt,  quod  gummi  vero  admodum  simile  in  aqua  ta¬ 
men  non  solvitur,  sed  potius  in  massam  spongiosam 
inflatur. 

HIR-UDO  (Hirudo  medicinalis)  est  vermis  oblongus, 
ad  partem  anteriorem  tenuior,  ad  posteriorem  crassior, 
n  appendicem  rotundam  cavam  excurrens,  corpore 
depresso,  nigricante,  supra  lineis  sex  notato,  quae 
per  dorsum  decurrunt  lineae  quatuor  ex  flavo  rubes¬ 
centes  et  quae  marginem  utrinque  cingunt  duae  reli¬ 
quae  flavae  conspiciuntur.  In  parte  anteriore  os  trian¬ 
gulare  cum  dentibus  tribus  acutis.  Commutatur: 

1.  Hirudine  octoculata  ,  quae  colore  ex  flavo  fus¬ 
co  et  punctulis  octo  nigris,  os  cingentibus,  discernitur. 

2.  Hirudine  sanguisuga ,  cujus  tergum  nigrum  in 
margine  flavum  et  abdomen  sordide  viride. 

HORDEUM.  Semina  (ex  Hordeo  vulgari  et  disti- 
chon)  offerunt  grana  oblonga,  in  medio  ventricosa,  ac- 
cuminata ,  laevia ,  in  margine  sulcum  offerentia ,  an¬ 
gulata. 

HYDRARGYRUM  seu  MERCURIUS.  Metallum 
ignobile,  splendoris  argentei,  in  temperatura  aciis  at- 
mosphaerici  liquidum ,  frigore  tantum  intensissimo 
(—  33°)  solidescens,  gravitatis  =  13/580,  calore  etiam 
modico  ebuliens  in  vapores  dissolvitur,  qui  in  vasis 

clausis  in  merum  iterum  metallum  coeunt.  Optime 
in  acido  nitrico  solvitur,  acido  sulphurico  concen- 
trato  tractatum  primo  in  superficie  in  pulverem  al¬ 
bum  commutatur,  deinde  in  salem  siccum  transiens. 
Terrendo  vel  liquescendo  cum  omnibus  metallis  nec 
non  cum  Sulphure  connubium  init.  Nonnunquam 
impurum  advehitur,  quod  est  minus  splendidum,  pel¬ 
licula  versicolore  obductum,  inertius  fluens  et  in 
globulos  minus  rotundos  separatur,  chartam,  per 
quam  ruunt,  et  manus,  quibus  tractantur  sordidas 
relinquentes.  Inquinatum  invenitur  Plumbo ,  Bisrhutho 
\el  Stanno .  Haec  inquinatio  jam  adspectu  detegitur, 
est  tale  Hydrargyrum  in  superficie  sordidum,  cuti¬ 
cula  nigricante  obtectum,  per  pellem  pressum  par¬ 
tes  admixtas  relinquit,  gravitatis  minoris  et  igne  le¬ 
ni  dissipatum  metalla  peregrina  in  residUo  ostendit. 
Hydrargyrum  suspectum  cum  aceto  coctum,  sapore 
subdulci  et  colore  nigricante,  quem  ex  adfuso  liquo¬ 
re  probatorio  Hahnemanni  acquirit,  Plumbum  ma¬ 
nifestatur  ;  acidum  nitricum  Stannum  in  calcem  al¬ 
bum  mutat;  si  ex  solutione  Hydrargyri  in  acido  ni¬ 
trico,  adfusa  aqua  destillata,  pulvis  albus  praecipi¬ 
tatur,  Bismuthum  arguitur. 

HYOSCYAMUS»  Herba  (ex  Hyoscyamo  nigro )  fo¬ 
lia  offert  amplexicaulia,  sinuata,  oblonga,  lata,  acu¬ 
minata  i  mollia,  pilosa,  ex  cinereo  viridia,  saporis 
subamari,  salsi,  nauseosi,  odoris  narcotici,  caput 
graviter  afficientis.  Commutatur:  Herba  Hyoscyami  al¬ 
bi,  cujus  folia  petiolata  sinnosa  quoque,  sed  obtusa. 

J  ALAPA.  Radix  (ex  Convolvulo  J alapa)  siccata  in 

..  iJv/.  »  •  '  ”  \ 


34 

frustulas  orbiculares  vel  oblongas  dissecta,  vel  etiam 
integra,  si  minor,  advehitur,  extra  coloris  obscure 
fusci,  intra  luridi,  stratis  pallidioribus  et  obscuriori¬ 
bus  interstincta  ;  tota  haec  radix  succo  lacteo  resinoso 
scatet,  estque  saporis  acris  resinosi,  radentis,  magis 
oesophagum  quam  linquam  irritantis,  odoris,  prae¬ 
cipue  quam  calefit,  proprii,  ingrati,  igni  admota  in¬ 
flammatur,  pulvis  inde  paratus  colore  gaudet  ex  fusco 
flavo.  Inquinatur: 

1.  Frustulis,  parte  resinosa  extrahendo  jam  orbatis  ; 
hae  vero  frustulae  striis  illis  obscurioribus  carentes 
colorem  exhibent  aequabiliter  fuscum  et  spiritu  vini 
tentatae  multo  minorem  resinae  quantitatem  praebent. 

2.  Frustulis  radicis  Bryoniae  albae, ,  quae  coloris 
pallidioris,  texturae  spongiosae,  gravitatis  et  duritiei 
minoris  expertum  difficile  fallent. 

IPECACUANHA.  Radix  (ex  Psychotria  ometica 
vel  Calicocca  Ipecacuanha).  Tres  occurrunt  apud  mer¬ 
catores  Ipecacuanhae  species:  Ipecacuanha  grisea,  fus¬ 
ca  et  alba ;  quae  vero  ad  usum  medicum  admit¬ 
titur,  sequentibus  innotescat  dotibus:  Sit  calamum 
stramineum  et  ultra  crassa ,  contorta ,  annulis  promi¬ 
nentibus  et  incisuris  crebris  interstincta,  epidermide 
obscure  fusca  vel  et  nigricante  vestita ,  internam  cor¬ 
ticis  substantiam  impure  albam  ostendat,  solidam,  re¬ 
sinosam,  a  ligno  intimo  flavescente  facile  separandam, 
odoris  ingrati,  saporis  acris,  subamari,  nauseosi.  Adul¬ 
teratur  variis  aliis  radicibus,  ut: 

1.  Radice  quadam  ignota ,  quae  extra  fusca,  punc¬ 
tulis  rubris  notata ,  aliquid  crassior  sed  multum  lon¬ 
gior  deprehenditur. 

Radice  Apocyni ,  t[U3C'  externe  Ipecacuanhais 
simillima,  intus  tamen  strato  ligneo ,  obscure  rubro 
facile  dignoscitur.  Haec  et  prior  effectu  valde  drastico 
imo  venenato  gaudent. 

3.  Radice  Asari  Europaei ,  quae  cola mum  strami¬ 
neum  quoque  crassa,  geniculata*  fibris  obsessa,  recens 
cinerea,  siccatione  flavescens,  odoris ,  aromatici,  pene¬ 
trantis,  saporis  acris*  subamari.  v  « 

JUNIPERUS.  Baccae  (ex  Junipero  communi)  ro¬ 
tundae,  nigrae,  nitentes,  quae  recentes  carnem  ex 
flavo  rubicundam  recondunt,  qui  in  siccatis  pulpam 
viscidam,  tria  semina  dura  includentem  format,  sapo¬ 
ris  subdulcis ,  resinosi ,  aromatici ,  odoris  grati,  quem 
prunis  injectae  spargunt. 

LALRUS.  Baccae  (ex  Lauro  itobili)  siccae,  ova¬ 
tae,  rugosae,  nigrae,  in  putamine  tenero,  fragili,  nu¬ 
cleum  continent  gemellum,  ex  rubro  fuscum,  saporis 
amari,  aromatici,  pinquis,  odoris  fortis ,  quem  com¬ 
bustae  aeri  communicant.  Baccae  valde  rugosae,  odo¬ 
ris  debilis,  laeves  nullius  sunt  pretii. 

LlUHEN  ISLANDICUS.  Planta  integra  thallo  oli- 
vaceo,  castaneo  vel  pallido,  basi  san  quin  olento,  subtus 
albidiori,  laciniis  erectittsculis ,  sub  linearibus,  multi¬ 
fidis*  canaliculatis,  fertilibus,  dilatatis,  apotheciis  ad- 
pressis,  planis,  concoloribus,  margine  thallode  tenui, 
integerrimo  distincta,  tenax  ceteroquin,  odoris  expers, 
saporis  mucosi,  amari,  quidquam  adstringentis,  Ob 
pretium,  quo  constat,  vilissimum  non  adulteratur,  sed 
incuria  colligentium  vd  vendentium  saepissime  aliis 

lichenibus,  muscis  etc,  commixtus  vel  corruptus  inve¬ 
nitur. 

LINUM*  Semina  (ex  Lino  usitatissimo )  ovata  ,  ob¬ 
longa,  acuminata,  compressa,  margine  tenui,  glabra, 
nitida,  cortice  fusco  vestita  ,  qui  nucleum  album  in¬ 
cludit. 

LIQUIRITIA.  Radix  (ex  Gly&yrrhiza  glabra)  pe¬ 
rennis,  longissima,  lignea,  tenax,  succulenta  tamen, 
ad  pollicem  crassa,  extra  ex  fusco  cinerea,  intra  fla¬ 
va,  saporis  dulcis,  subacris,  quam  ultimo  quaeduni 
excipit  amarities.  Rejicienda  est  radix  nigricans,  ex¬ 
succa,  mucorem  redolens.  Liquiritiam  Hispanicam, 
Germanicae  et  Italicae  praeferunt. 

Magnesia  vitrariorum.  (Oxydum  Manga¬ 
ni  nativum).  Nigrum  hocce  Mangani  oxydum,  quod 
aut  terrestrem  magis  indolem  referens ,  aut  ex  crystal¬ 
lis  stellatis  compactum  invenitur,  tantum  oxygenii 
continet,  ut  sexdecim  illius  unciae,  ultra  tria  polli¬ 
cum  cubicorum  millia  aeris  oxygenii  ignis  ope  largi¬ 
antur  *  solvitur  acido  muriatico,  tartrico,  oxalico,  mi¬ 
nus  nitrico  et  sulphurico,  nisi  addita  materia  quadam 
ad  incendium  idonea  e.  g.  saccharo,  gummi,  carbone  etc. 

MALVA  VULGARIS.  Herba  (ex  Malva  rotundi- 
folia  et  sylvestri)  foliis  constans,  si  ex  rotundifolia,  cor¬ 
dato- orbicularibus,  obsolete  quinque  lobatis,  pedun¬ 
culo  supino  frugifero  si  vero  ex  sylvestri,  septemlo- 
batis ,  acutis ,  petiolis  et  pedunculis  pilosis  ,,  laete  viri¬ 
dibus. 

'i  ■  •  •  . *  .  ■  i-.  •  •••:  3 

MANNA.  Succus  spissatus  (ex  Fraxino  excelsiori , 
Orno  et  rodundifolia),  Plures  colliguntur  species: 


1.  M.  in  lacrimis ,  quae  est  optima,  rarissime  ob¬ 
veniens. 

2.  M.  canellala  s.  cannulata,  in  frustis  oblongis, 
pallide  flavis,  hinc  inde  rubescentibus  occurrens,  sa¬ 
poris  dulcis  ,  odoris  sat  grati. 

5 .  M»  vulgaris  v.  Calabrina ,  massas  irregulares  re¬ 
fert  variae  magnitudinis,  ex  frustis  albicantibus,  flavis 
et  fuscis  compositas,  saporis  dulcis  minus  grati.  Inde 
separata  grana  puriora  melioris  notae,  Mannam  elec¬ 
tam  praebent,  residuum  vero  glutinosum  fuscum  ma¬ 
teriis  peregrinis  commixtum  Mannam  sordidam  s.  cras¬ 
sam;  quam  in  aqua  rasarum  solutam  iterumque  spis¬ 
satam  depuratam  dicunt. ~ 

4.  M.  laricina  s.  Brigantina ,  terebinthinae  imprae¬ 
gnata  ad  drastica  refertur. 

Etiam  massa  ex  Manna  viliori ,  saccharo,  meile, 
farina  composita,  cum  pauxillo  Scamonei  remixta, 
Mannae  per  fraudem  substituitur.  Est  vero  Manna  ge¬ 
nuina  in  frustulis  tenuibus  pellucida,  fragilis ,  exsuca¬ 
ta  inflammatur,  in  aquae  frigidae  tripla,  calidae  aequali 
portione  solvitur,  et  ex  hae,  dum  refriguerit,  in  gle¬ 
bas  iterum  irregulares  secedit. 

MEL  ,  (ex  Api  mellifica )  Mei  crudum ,  e  favis  tor¬ 
culari  expressum  aut  excoctum,  partibus  cereis  impu¬ 
rum  ;  ex  hoc  Md  despumatum  fit.  —  Mei  virgineum , 
sponte  effluens  e  favis  fractis,  optimum,  purissimum, 
albicans  aut  flavescens. 

Mei  bonum  sapore  gaudet  dulci,  grato,  odore 
suavi,  recens  lentum,  tractu  temporis  spissius,  gra¬ 
nosum,  aqua  et  vini  spiritu  solvendum,  quod  aqua 

satis  dilutum  in  feriri entationem  vinosam  abit.  Rejici¬ 
endum  est  fuscum,  glutinosum,  acidum,  plantas  no¬ 
xias  sapiens  redolensque,  aut  farina,  amylo  etc.  ad¬ 
ulteratum  ,  quae  peregrina  solutio  aquosa  prodit.  — 
Etiam  herbis  aromaticis  mei  malae  indolis  corrigitur, 
ut  melli  virgineo  simile  evadat,  ast  colore  albo  hujus 
destituitur  et  haud  raro  herbarum  folia  in  tali  meile 
inveniuntur. 

MENTHA  PIPER1TA.  Herba,  foliis  constans  pe¬ 
tiolo  instructis,  oblongo  -  ovatis ,  acuminatis,  serratis, 
infra  subhirsutis,  saturate  viridibus,  odoris  penetran¬ 
tis,  saporis  aromatici,  fervidi,  postea  grate  refrigeran¬ 
tis.  Commutatur : 

1.  Herba  Menthae  viridis ,  foliis  petiolis  carentibus, 
angustioribus,  lanceolatis,  acuminatis,  ad  tres  vel  qua- 
tuor  pollices  longis,  odore  et  sapore  debiliori  insigni. 

2 »  Herba  Menthae  sylvestris  /  folia  sine  petiolis,  al¬ 
bido  -  viridia  ,  supra  rugosa,  infra  tomentosa. 

3.  Foliis  Menthae  aquaticae ,  perfecte  ovatis,  pilo¬ 
sis,  odoris  et  saporis  mitioris. 

4.  Foliis  Menthae  gentilis *  ovatis,  pilosis,  utroque 
fine  acuminatis,  oppositis,  sine  petiolis* 

MEZEREUM.  Cortex  (ex  Daphne  Mezereoi)  tenuis, 
tenax,  epidermide  ex  rubro  subfusca,  viridicante,  ve¬ 
stitus,  infra  flavescens,  striatus,  odore  carens,  ardo¬ 
rem  intollerabilem  in  ore,  in  cute  vesicas  excitans, 

MILLEFOLIUM.  Herba  florida  (ex  Achilleo  Mil¬ 
lefolium)  foliis  bipinnatis  constans,  pinnarum  laciniis 
linearibus,  dentatis;  odoris,  tum  teritur,  aliquomodo 
balsamici ,  saporis  aromatici,  amari,  quidquam  ad- 

stringentis.  Flores  in  cymam  dispositi,  cum  corollis 
compositis,  parvis  radiatis,  albis  aut  rubescentibus, 
odoris  aromatici ,  saporis  amari,  itidem  aromatici. 

MOSCHUS  TUNQUINENS1S.  Materia  (ex  folli¬ 
culo  ad  umbilicum  maris  Moschi  moschiferi ,  magnitudine 
ovi  columbini  vel  ultra ,  extra  pilis  raris  ex  albo -fuscis 
obsito,  intra  membrana  tenui  instructo ,  in  cujus  cavo 
celluloso  Moschus  secernitur )  mollis,  friabilis,  obscure 
fusca,  odoris  penetrantissimi ,  in  vicinia  molesti,  dum 
vero  magis  expanditur,  grati,  late  diffundendi,  corpori¬ 
bus  aliis  tenaciter  adhaerentis,  saporis  subamari,  acris, 
igne  admota  inflammatur.  Commutatur  et  adulteratur. 

1.  Moscho  Moscovilico  ,  qui  conditionis  inferioris, 
odoris  non  adeo  penetrantis,  Castoreum  redolentis,  in 
folliculis  absconditur,  quorum  pili  longiores  et  albi. 

2.  Moschum  adulterat  ars  miscendo  illum  corpori¬ 
bus  aliis,  praecipue  sanguine  exsiccato ,  difficulter  di- 
stinquendo,  hinc,  qui  ex  vesicis  venditur,  merito  ex 
officinis  excluditur. 

3.  Venduntur  et  vesicae  Moschi  spuriae.  Cognos¬ 
cuntur  tales  protuberantia  decurrente  non  tota  quanta 
pilis  obsessa  et  defectu  membranae  internae.  Imo  sae¬ 
pe  sutura  aperta  conspicitur,  vel  conglutinatae  sunt, 
quod  palam  fit,  si  aqua  vel  aceto  emolliuntur. 

4.  Moschum  quoque  ex  vesicis  suis  propriis  eximunt , 
quas] artificiali  Moscho  replent,  qui  deinde  massis  ma¬ 
joribus,  durioribus,  ex  fusco  cinereis  vel  nigricantibus, 
in  fractura  splendentibus  constat. 

3.  Plumbi  quoque  admiscentur  partes  minores,  ut 
pondus  augeatur,  quod  jam  ex  pondere  respectu  rnag- 

niludinis  nimio  intelligitur;  cerla  vero  redditur  fraus, 

% 

si  quantitas  Moschi  leni  calore  dissipatur  et  residuum 
liquefactum  plumbum  largitur. 

NATRUM  HUNGARICUM.  (Nairum  subcarboni- 
cum  nativum )  in  frustis  obvenit  duris,  solidis,  caeru- 
lescentibus,  albis,  soda  suJplmrica,  muriatica,  lixiva, 
terris  etc.  inquinatis.  Commutatur: 

Natro  Hispanico ,  quod  vilioris  pretii,  non  nativum 
est,  sed  ex  plantarum  maritimarum  v.  g.  Salsolae  spe- 
cierum  cineribus  paratur,  magis  ex  albo  cinereum, 
muJtisque  rebus  peregrinis  immixtum  deprehenditur. 

NITRUM.  (Kali  nitricum )  in  crystallis  magnis, 
prismaticis,  sexangulis,  oblique  truncatis,  pellucidis 
adparet,  quae  aere  constantes,  intensius  calefactae, 
transversim  dissiliunt,  saporis  amari,  salsi,  frigoris 
sensum  linquae  simul  imprimentis.  Cum  corporibus 
incendendis  igni  expositum  detonat,  in  aquae  calidae 
portione  aequali,  in  frigidae  septemplici  solubile,  aci¬ 
do  sulphurico  et  tartrico  resolvendum.  Commutatur: 

1»  Sale  Glauberi  crystallisato ,  cujus  sapor  magis 
amarus  quam  acris  et  refrigerans,  prunis  inspersum 
non  detonat.  Solutio  aquosa  addita  solutione  barytae 
muriaticae  vel  aceticae  sedimentum  largum  album  de¬ 
ponit.  Aere  expositus  in  pulverem  album  collabitur. 

2.  Sale  culinari  vel  digestivo.  Tale  nitrum  in  igne 
crepitat.  Solutio  argenti  nitrici  in  solutione  nitri  ob- 
luscationem  vel  sedimentum  caseosum  producit. 

OLEUM  OLIVARUM,  ( ex  Olea  Europaea) ,  ex 
iructibus  fere  maturis,  recentibus  lenissima  expressio¬ 
ne  ellicitum,  purissimum,  odore  vix  ullo,  sapore 

blando, subdulci  praeditum,  Oleum  olivarum  virgineum, 
si  colore  albo  notatum  est,  album ,  si  flavescente,  Pro¬ 
vinciale  nuncupatur;  expressione  ulteriore  et  fortiore 
obtentum  Oleum  olivarum  commune  praebet,  coloris 
obscurioris,  ex  flavo  viridis,  odoris  debilis,  saporis, 
dum  recens  est,  sat  mitis,  aeri  expositum  non  exsicca¬ 
tur,  incensum  cum  flamma  clara  absque  fumo  et  odore 
conflagrat.  Adulteratur: 

1.  Oleo  olivarum  vilioris  notae ,  vel  rancido,  quod 
gustus  et  olfactus  optime  detegit. 

2.  Oleis  unguinosis  aliis  ut:  papaveris,  nucum 
juglandum,  fagi,  napi,  lini  etc.  Odor  et  sapor,  flam¬ 
ma  fumans,  coagulum  nonnisi  sub  frigore  intensiore 
incipiens  hanc  fraudem  produnt. 

5.  Oleo  jamjam  rancido  addita  calce  plumbea  co¬ 
lor  albus  et  sapor  dulcis  olei  recentis  impertitur  vel 
alii  oleo  habitus  olei  olivarum  communicatur.  Detegi¬ 
tur  pessima  liaec  fraus  aceto  destillato,  cum  acidi  ni- 
trici  pauxillo  remixto,  quod  cum  oleo  fortiter  conquas¬ 
satum,  deinde  separatum,  liquore  llahnemanni  ex¬ 
ploratum,  nigrum  deponit  sedimentum. 

OLEUM  PYRO- ANIMALE  VENALE.  Oleum 
destillatione  ex  ossibus  ammalium  paratum,  non  pur¬ 
gatum,  fuscum,  spissum,  foetidum,  spiritu  vini  me¬ 
diocriter  so  lubile. 

OPIUM.  S  uccus  guinmi  resinosus  inspissatus  cap-r 
sularum  immaturarum  (ex  Papavere  somnifero)  in  pia- 
centis  rotundis,  complanatis,  variae  magnitudinis,  ab 
unciis  quatuor  ad  libram  unam  et  ultra  pendentibus, 
loliis  involutis  et  pulvere  ad  praecavendam  eorigluti- 

nationem  conspersis,  nobis  advehitur.  Massam  refert 
solidam,  compactam,  nec  ad  margines  pellucidam, 
quae  inter  digitos  mollescit,  dissecta  dissilit,  fractu¬ 
rae  splendidae ,  coloris  e  rubicundo  fusci,  saporis  in¬ 
tense  amari,  nauseosi,  odoris  fortis,  narcotici;  aqua 
Opii  majorem  quantitatem  solvit,  quam  spiritus  vini, 
qui  aqua  dilutus  totum  solvit.  Commutatur  et  adul¬ 
teratur. 

1.  Opio  vilioris  notae  et  extractis  aliis .  Opium  tale 
odoris  debilioris,  empyreumatici,  coloris  obscure  fus¬ 
ci  aut  nigricantis ,  glutinosum  aut  penitus  exsiccatum, 
flammam,  dum  igni  admovetur,  non  concipiens,  sa¬ 
livam,  quam  Opium  genuinum  colore  ex  flavo  subfu- 
sco  tingit,  obscure  fuscam  reddens,  rejiciendum  est. 

2.  Sabulo ,  quem  oculus  armatus  et  stridor,  quem 
sub  dentibus  causat,  prodit» 

3»  Succo  Liquiritiae  •  est  deinde  saporis  subdulcis, 
et  in  charta  alba  striam  producit  obscure  fuscam  con¬ 
junctam  ,  quum  Opium  striam  flavam  interruptam 
format. 

ORIGANUM.  Herba  florida  (ex  Or  'igano  vulgari) 
cujus  folia,  ovata ,  integra,  ciliata  ,  punctis  pellucidis 
notata,  subacuminata ,  laete  viridia;  flores  spicis  con¬ 
stantes  subrotundis ,  panniculatis ,  conglomeratis,  co¬ 
loris  rosei,  odoris  aromatici,  Majoranam  redolentis, 
saporis  subamari,  aromatici. 

PLUMBUM.  ( Lithar gyrum )  metallum  ignobile, 
caeruleo  -  album  ,  satis  ductile,  cohaesionis  et  duritiei 
minoris,  gravitatis  =  ii,  352.  Aqua  non  solubile,  acri 
expositum  rubigne  obducitur  cinereo  alba.  In  igne 

facile  fluit  et  sub  aljris  accessu  in  calcem  cineream 
convertitur.  Acidis  satis  resistit,  solo  nitrico  excepto, 
quo  solvitur. 

QUERCUS  Cortex  et  gallae  (ex  Quercu  Robore 
pedunculaia  et  austriaca ).  ,Cortex  ramorum  juniorum, 
epidermide  cinerea  vestitus,  intra,  dum  recens  est, 
albus,  tractu  temporis  ex  fusco  ruber,  saporis  amari, 
valde  adstringentis.  Gallae  globosae  nigricantes  aut 
subcaeruleae,  solidae,  ponderosae  non  perforatae,  sa¬ 
poris  adstringentis.  Optimae  sunt  Turcicae ,  has  se¬ 
quuntur  Italicae,  deinde  Gallicae  et  Austriacae  nec  non 
gallae  tuberosae  (ex  Quercu  pedunculata). 

RHEUM  CHINENSE  Radix  (ex  Rhei  specie  igno¬ 
ta).  Duplex  venditur  Rhei  Chinensis  species.  Rheum 
Moscovilicum  et  Indicum.  ' —  Moscociticum  in  frustis  oc¬ 
currit  plerumque  oblongis,  subteretibus,  multangulis 
et  ad  tentandam  indolem  internam  perfossis,  cum  so¬ 
liditate  sat  magna  spongiosis.  — -  Indicum  frusta  offert 
aut  terretia  ,  aut  utrinque  compressa  magis  compacta 
et  dura,  rarius  perterebrata. 

Rheum  genuinum  et  bonae  notae  sit  siccum,  me¬ 
diocriter  ponderosum,  solidum  absque  duritie  lapi¬ 
dea,  texturae  spongiosae,  extra  aut  ex  pallido,  aut 
ex  viridi  velet  rubro  flavescens,  intra  iisdem  coloribus, 
confluentibus  notatum  cum  striis  et  maculis  roseis, 
odore  aromatico  nauseoso,  sapore  amaro,  subadstrin- 
gente,  nauseoso  praeditum,  manducatum  salivam  co¬ 
lore  croceo  cito  tingat ,  stridorem  simul  sub  denti¬ 
bus  ederis.  Ab  adfuso  liquore  lixivae  carbonicae  co¬ 
lorem  cx  rubro  fuscum  contrahat  et  contritum  pul- 


verem  exhibeat  saturate  flavum  subrubescentem.  [mis¬ 
cetur  buic: 

1.  Radix  Rhei  Rapontici,  teres,  tenuior,  extra 
laete  flava,  intra  ex  flavo  albicans,  maculis  hinc  inde 
albis  rubrisque  notata,  dissecta  in  superficie  radios 
ostendens  e  centro  divergentes,  manducata  mucosa, 
saporis  adstringentis  potius,  quam  amari. 

2.  Radix  Ramicis  alpini  {Rhabarbarum  Monacho- 
rum),  quae  excorticata,  rugosa,  extra  fusca  ,  intra  sor¬ 
dide  ex  fusco  vel  viride  flava,  striis  obscure  rubris 
notata,  saporis  amari ,  multo  magis  adstringentis ,  sa¬ 
livam  quidem  croceam  quoque  tingit,  ast  nauseam 
movet  et  minori  gaudet  effectu  purganti. 

S  ACCii  ARUM  MELIS  ( Saccharum  officinale )  sa¬ 
poris  dulcis,  in  aqua  et  spiritu  vini  solvitur,  igne  li¬ 
quescit,  inflammatur,  resolvitur.  Cum  acido  nitrico 
tractatum  in  acidum  oxalicum  convertitur.  IVonnun— 
quam  Plumbum  reperiere  pharmacopolae,  quod  in  so¬ 
lutione  Sacchari  aquosa,  addito  liquore  probatorio 
Hahnemanni  sedimento  ex  fusco  nigro  facile  inno¬ 
tescit. 

SAL  AMARUS  ( Magnesia  sulphurica')  venalis, 
quem  lixivio  saepius  agitato  in  crystallos  citius  co¬ 
gunt,  lias  ipsa  s  exiguas,  tenues,  acutas  offert,  quae 
sub  quiete  magnitudinem  sat  conspicuam  assequun- 
turj  sapore  salso,  amaro  instructus,  calori  expositus 
fatescit,  in  atjuae  frigidae  aequali  portione,  in  spiri¬ 
tu  vini  non  solvendus.  Adulteratur: 

i.  Calce  vel  Magnesia  muriatica *  hanc  adulteratio¬ 
nem  jam  dispositio  salis  ad  deliquescendum  prodit, 

eo  melius  vero  detegitur,  si  salis  quantitas  cura  alco- 
hole  agitatur,  alcohol  defusus  deinde  evaporatur  et 
residuum  salem  largitur,  qui  aeris  accessu  humecta- 
tur  et  addito  acido  sulphurieo  vapores  muriaticas 
emittit, 

2*  Sale  Glauberii  Cognoscitor  hoc,  si  certa  quan¬ 
titas  in  lixiva  carbonica  solvitur,  ubi  Magnesiae  car- 
bonicae  fundum  petentis  copia,  quantitatem  Magne» 
siae  sulphuricae  contentae  prodit. 

SAL  AMMONJACUS  ( Ammonium  muriaticum')  in 
panibus  passim  in  mercatorum  officinis  venditur  qui 
albi,  transparentes,  saporis  acris,  pungentis,  salsi,  aere 
non  mutatur,  ferro  candenti  vero  injectus  penitus  dis¬ 
sipatur,  in  vasis  clausis  vero  sublimatur  et  prunis  in¬ 
jectus  flammam  caeruleo  -  viridem  tingit;  in  frigidae 
aquae  dupla,  fervidae  vero  aequali  quantitate  solvi¬ 
tur;  in  uncia  spiritus  vini  frigidi  quindecim,  calidi 
vero  viginti  quatuor  grana  solvuntur;  cum  Kali  vel 
calce  viva  contritus  odorem  Ammonii  spargit.  Inqui¬ 
natus  est: 

1.  Salibus  sulphuricis ;  in  tali  solutione  solutio  ba- 
rjtae  muriaticae  sedimentum  album  non  amplius  so¬ 
lubile  producit;  in  sublimatione  residuum  manet, 
nisi  Ammonio  sulphurieo  inquinatus  fuerit. 

2.  Sale  culinari ,  in  sublimatione  quoque  remanefs 

3.  Ferro ,  Cupro  vel  Plumbo *  Sal  ammoniaeus  Fer¬ 
rum  tenens  plus  minus  flavescentem  acquirit  colorem, 
et  solutionem  tinctura  gallarum  nigram  tingit.  —  Cu¬ 
prum  liquor  Ammonii  caeruleo  colore;  Plumbum  Li¬ 
quor  probatorias Hahnemanni  nigro  sedimento  indicat. 

4.  Soda  impura ,  quae  in  subiimatione  remanet. 

SAL  COMMUNIS.  (Natrum  muriaticum)  crystal¬ 
los  format  cubicas,  quae  in  pyramides  cavas  congre¬ 
diuntur,  coloris  sit  albi,  pellucidus,  in  aere  noahu- 
mescens,  in  triplo  aquae  penitus  solubilisj  quae  so¬ 
lutio  limpida  adfusa  Kali  solutione  non  turbatur, 
in  igne  crepitet,  et  saporem  mere  salsum  offerat.;  In¬ 
quinatur  : 

i.  Gypso ,  sal  inde  evadit  granulosus,  crystallos 
offerens  irregulares,  solutio  inde  enascitur  turbida, 
quae  filtrata  addita  barytae  muriaticae  solutione  se¬ 
dimentum  largitur  album,  in  aqua  non  solubile* 

lZ*  Soda  et  Magnesia  suiphurica9  talis  sal  fatescit  et 
quod  ex  baryta  muriatica  enascitur  sedimentum  in 
aqua  non  solubile  est. 

3.  Calce  vel  Magnesia  muriatica ,  in  aere  hume- 
scit  et  deliquescit ,  si  quantitas  salis  cum  nitro  ebu- 
lit,  pulvis  albidus,  in  acidis  solubilis,  fundum  petit. 

4.  Ferro ,  Cupro  vel  Plumhcu  Ferrum  tinctura  gal¬ 
larum  obfuscatione  nigra ;  Cuprum  liquor  Ammonii  cae¬ 
ruleo  colore  et  Plumbum  Liquor  probatorius  Hahne- 
manni  fusco-nigro  sedimento  indicat* 

SAL  GLAUBERI  (Natrum  sulphuricum)  Crystal¬ 
lis  magnis  prismaticis,  polygonis,  subpellucidis  su¬ 
perbit,  quae  ab  aere  diutius  contactae  in  farinam  fa¬ 
tiscunt,  quo  aquam  crystallos  ingressam  et  ponderis 
sui  dimidium  amittunt.  Sapore  salso,  refrigerante, 
gustum  non  adeo  offendunt,  in  frigidae  triplo  solu¬ 
biles.  Inquinatur: 

1.  Socia,  Calce  vel  Magnesia  muriatica9  hos  sales 


solutio  argenti  sulphurici  sedimento  albo  caseoso 
prodit,  ut  et  proclivitas  ad  humescendum. 

2.  Ferro.,  Cupro  vel  et  Plumbo .  Ferrtim  color  fla¬ 
vescens  et  tinctura  gallarum  solitionem  nigrant  tin¬ 
gens  indicat;  Cuprum  color  viridescens  vel  caerules- 
cens  et  liquor  Ammonii  colore  caeruleo  in  solutione; 
Plumbum  denum  Liquor  probatorius  Hahnemanni  se¬ 
dimento  nigro. 

3.  Ammonio,  quod  odor  Ammonii  penetrans,  si  sal 
cum  Kali  teritur,  ut  et  vapores  albidae,  qui  superpo¬ 
sita  charta  acido  muriatico  impraegnata  enascuntur^ 

4.  Sale  amaro,  solutio  deinde  addita  lixivia  liqui¬ 
da  turbatur. 

5.  Nitro,  talis  sal  ferro  candenti  immissus  detonat. 

SALEP.  Radix  (ex  Orchide  morio  et  mascula )  of¬ 
fert  tubera  aut  subrotunda,  oblonga  aut  palmata, 
cornea,  snbpellucida,  flavescentia,  in  pulverem  album 
contundenda;  odoris  nullius,  saporis  mucosi,  radix 
cocta  in  aqua  fere  tota  solvitur,  in  aqua  frigida  intu¬ 
mescit  quin  mucosam  praebeat  solutionem.  Quae  est 
fusca,  corrosa  mucida  rejicienda  est. 

SALVIA.  Herba  (ex  Salvia  officinali )>  cujus  folia 
lanceolato-ovata ,  subtiliter  crenata,  crassa,  papillosa, 
einereo-viridia,  odoris  fortis,  penetrantis,  saporis  aro¬ 
matici,  amari,  leviter  adstringentis. 

SAMBUCUS.  Flores  et  baccae  (ex  Sambuco  tii- 
gra)  Flores  in  cymam  dispositi,  pedunculo  communi 
quinquepartito  insidentes,  albi,  odoris  subnarcotici , 
saporis  subamari ,  quidquam  mucosi.  Commiscentur: 

1.  Floribus  Sambuci  Ebuli,  pedunculo  cymae  cora- 

muni  tripartito,  colore  rubescente  et  odore  ingrato  in¬ 
signibus. 

2.  Floribus  Sambuci  racemosae ,  qui  coloris  fla¬ 
vescentis  vel  viridicantes,  cymam  non,  sed  racemum 
formant. 

Baccae  subrotundae,  nigrae,  splendidae,  umbilico 
stellato  instructae,  succo  acidulo  dulci  repletae  inve¬ 
niuntur. 

SCILLA.  Bulbus  siccatus  (ex  Scilla  maritima )  a 
pugni  ad  capitis  infantilis  magnitudinem  increscens , 
squamis  carnosis,  succulentis,  latis,  ad  marginem  te¬ 
nuioribus,  ad  radicis  ambitum  exsiccatis,  membrana¬ 
ceis,  constans,  recens  alba  aut  ex  flavo  albicans,  sic¬ 
cata  cornea,  rubescens;  tum  recens,  tum  siccata,  odore 
caret,  sapore  praedita  intense  amaro,  acri,  nauseoso. 

SENNA.  Folia  (ex  Cassia  lanceolata ) ,  quorum 
plures  ab  autoribus  adducuntur  species  ut  •  Senna  Ale¬ 
xandrina ,  Italica  s.  Provincialis ,  Tripolitana ,  Arabica  s. 
de  Mocha >  Americana  et  Indica .  Secundum  Pharma- 
copaeam  nobis  tantum  Senna  Alexandrina. *  optima  et 
purissima  in  usu  est,  sunt  autem  haec  folia  plurima 
lanceolata,  mollia  ex  flavo  viridicantia,  saporis  acris, 
amari,  nauseosi,  odoris  ingrati.  Adulterantur  hinc  inde: 

L  loliis  Cynanchi  Arguel  s.  oleaefolii ,  quae  an¬ 
gusta,  acuminata,  pallide  viridia,  scabra,  saporis  acris, 
amari,  nauseosi  a  Rouillure  describuntur. 

2*  Foliis  Coluteae  arborescentis  s.  Sennae  spuriae, 
quod  quidem  rarissime ,  quum  figura  horum  inverse 
cordata  talem  commutationem  statim  detegeret. 

SERPILLUM.  Herba  florida  (ex  Thymo  serpyllo ) 

foliis  parvis,  ovatis^  glabris ,  subsessilibus ,  ad  basim 
ciliatis,  lloribus  capitatis,  saporis  amari,  aromatici, 
odoris  oleum  citri  redolentis;  oleum  aethereum,  non 
copiosum  quidem,  sed  forte*  continens. 

SINAPIS.  Semina  (ex  Sinapi  alba  et  nigra.)  Priora 
(ex  Sinapi  alba)  sunt  parva,  rotunda,  subcompressa, 
striata  ex  rubro  aut  nigro  fusca,  intra  subflava,  odo¬ 
ris,  tum  teruntur,  acris,  saporis  subamari,  morda¬ 
cis.  Posteriora  (ex  Sinapi  nigra)  prioribus  aliquomodo 
majora,  cuticula  pallida  flavescente  cincta,  in  omnem 
respectum  mitiora  deprehenduntur. 

SPATUM  PONDEROSUM  (Barjta  sulphurica 
natwa)  sub  varia  forma  obvenit,  creberrime  in  massis 
foliaceis  vel  solidis,  subnitentibus ,  ex  flavo  albicanti¬ 
bus,  rubescentibus,  cinereis  vel  nigris;  gravitas  est 
4/0  usque  4/5 J  in  aqua  non  solvitur;  in  igne  crepitat 
et  in  partes  plures  in  tenebris  non  lucentes  dissilit; 
ustum  aqua  adfusa  non  effervescit,  uti  calx  usta;  aci¬ 
dum  sulphuricum  infusum  non  aerem  suffocantem  eli¬ 
cit,  ast  fervidum  barytam  sulphuricam  solvit,  quae 
adfusa  aqua  illico  praecipitatur.  Commutatur  et  in¬ 
quinatur  ; 

1.  Calce  carbonica ,  quae  in  acido  nitrico  solvitur, 
et  usta  cum  aqua  effervescit. 

2.  Calce Jluorica ,  quae  calcinata  in  tenebris  lucet 
et  adfuso  acido  sulphurico  gas  suffocans  eructat. 

3.  Calce  sulphurica y  in  aquae  quingentis  partibus 
solvitur,  etiam  in  acido  sulphurico,  quin  inde  addita 
aqua  iterum  secedat.  Usta  inflatur  et  deinde  cum  ad¬ 
mixta  aqua  induratur. 

4.  Plumbo ,  quod  in  solutione  liquore  probatorio 
Hahnemanni  detegitur. 

5.  Ferro;  spatuui  ponderosum  tale  coloris  fusci, 
rutilantis  vel  obscure  flavi,  in  aqua  regia  solutum  ad¬ 
dita  tinctura  gallarum  nigrum  fit. 

5.  Cupro ;  color  caerulescens  vel  viridescens,  nec 
non  color  caeruleus,  quem  solutio  in  aqua  regia  ad¬ 
dito  liquore  Amomi  i  acquirit,  hoc  produnt. 

7.  Mangano,  quod  color  amethystinus  vel  ex  nigro 
fuscus  assignat. 

STIBIUM,  semimetallum  est,  coloris  stannei,  me¬ 
diocriter  durum,  fragile,  texturae  foliato-striatae, 
supra  stella  saepe  signatum,  nec  aere  nec  aqua  muta¬ 
bile,  igne  moderato  expositum  liquescens,  in  vasis 
clausis  ad  albedinem  candefactis  volatile,  sub  aeris 
accessu  ignis  ope  in  oxydum  album  convertendum, 
cum  sulphure  et  acidis  plurimis  facile  uniendum,  sapo¬ 
ris  expers,  odorem,  dum  teritur,  peculiarem  spargens, 

SULPHUR,  corpus  rigidum,  hucusque  in  ele¬ 
menta  simpliciora  non  resolutum ,  pallide  flavum ,  in¬ 
sipidum,  quod  tritum  odorem  singularem  spargit,  in 
aqua  non  solvendum,  solvitur  coquendo  in  liquore  li¬ 
xivae  causticae.  Colore  non  adeo  intenso  tentatuin 
fluens,  fortiori  in  pultem  fusco  rubram  convertendum, 
tandem  inflammandum,  et  cum  accedente  oxy genio 
in  acidum  sui  generis  plus  minus  perfectum  congre- 
diens,  quod  vero  in  vasis  clausis  ab  igne  totum  in  pul¬ 
verem  subtilem  elevatur,  corporibus  minus  calidis 
adhaerentem*  Praecipua  attentio  in  id  vertendum,  ne 
Arsenico  inquinatum  sit,  quum  color  ex  flavo  ruber  non 

certum  ubique  sit  ejus  praesentiae  indicium.  Variae  a 
variis  Chimicis  propositae  sunt  explorandi  methodi, 
praestat  vero  inter  omnes,  quae  Celeberrimus  Richler 
primus  docuit:  Una  Sulphuris  pars  cum  quatuor  vel 
quinque  Nitri  purissimi  partibus  comixta  detonuit, 
massa  remanens  aqua  destillata  solvitur,  atque  solu¬ 
tioni  filtratae  solutio  saturata  argenti  sulphurici  aciduli 
additur.  Inde  si  Sulphur  Arsenicum  tenuit,  sedimen¬ 
tum  ex  rubro  fuscum  tarde  secedit,  quod  est  argentum 
arsenicosum. 

TARAXACUM.  Radix  (ex  Leontodo  Taraxaco ) 
digitum  minorem  erasa,  ramosa,  fusca,  intra  alba,  lig¬ 
neum  intus  recondens  stratum,  recens  eodem  ac  herba 
succo  lacteo  scatens ,  odoris  nullius ,  saporis  non  in¬ 
amoeni,  mucosi,  mitis,  salsi,  aliquid  amari. 

TARTARUS  DEPURATUS  seu  CRYSTALLI 
TARTARI  (Hali  super  taetricum  depuratum )  Crystallos 
refert  albas,  irregulares,  obscure  cubicas,  saporis  de¬ 
bilioris,  aciduli.  Igne  fortiori  tartarus  comburit  cum 
multo  fumo  et  flamma,  odorem  rancidum  nidrosum 
spargens  et  materiam  nigram  remittens,  ex  quo  Kali 
purissimum  paratur.  Rejiciendae  sunt  crystalli  colore 
amoeno  ex  subcaeruleo  candido  superbientes,  ut  quem 
a  Calce  cuprea  habent,  e  vasis,  in  quibus  sal  paraba¬ 
tur,  contracta.  Ex  una  lixivae  et  tribus  acidi  partibus 
constantes  calcis  tartricae  pauxillum  admixtum  habent. 
Aquae  frigidae  ultra  centum,  fervidae  triginta  partes 
ad  solutionem  requirunt,  ex  qua  tamen  frigefacta  mox 
iterum  secedunt  crystalli. 

TEREBINTHINA  (ex  Pino  sylvestri,)  Ex  pluribus 
quae  exstant  Terebinthinae  speciebus,  nobis  tantum 
secundum  Pharmacopoeam  Terebinthina  communis  con¬ 
ceditur,  quae  pallide  flava,  minus  pellucida,  odoris 
fortis,  saporis  amari,  acris,  ingrati. 

TORMENTILLA.  Radix  (ex  Tormentilla  erecta ) 
digitum  crassa,  tuberosa,  fibris  rigidis  obsita,  ^xtra 
rubro-fusca,  intra  ex  pallido  rubescens,  saporis  valde 
adstringentis ,  odoris  nullius. 

TRIFOLIUM  FIBRINUM.  Herba  (exMenyanthe  tri - 
foliata )  cujus  folia,  petiolis  longis  insidentia,  terna, 
ovata,  integra,  laete  viridia,  odoris  debilis,  minus 
grati,  saporis  multum  amari. 

TRITICUM.  Amylum  (ex  Tritico  vulgari),  materia 

farinosa,  alba,  a  compressione  stridens,  insipida,  odo¬ 
re  carens,  nonnisi  in  aqua  fervidafsolvenda. 

VALERIANA  SYLVESTRIS.  Radix  (ex  Vale¬ 
riana  qfficinali)  ex  plurimis  fibris  constat,  in  capitu¬ 
lum  unitis,  quae  extra  fuscae,  pilis  brevibus  obsitae, 
intra  albicantes,  cum  annulo  subviridi  circa  meduilain, 
tenaces,  saporis  acris,  amari,  subadstringentis,  odo¬ 
ris  fortis,  penetrantis,  ingrati. 

Substituuntur  illi  non  raro  radices  Valerianae  di - 
oicae  tenuiores,  albidae,  minus  odorae  et  Valerianae 
Plui,  quae  omnibus  partibus  major,  saporis  minus 
acris,  magis  amari,  nauseosi,  odoris  magis  ingrati. 
Etiam  radicibus  junioribus  quarundam  Ranunculi  specie- 
rum  ut:  Ranunculi  polyantkemi >  repentis  et  bulbosi  ad¬ 
ulterata  inventa  est,  quas  tamen  color  fuscus ,  sapor 
peculiaris  et  odoris  Valerianae  proprii  absentia  distin¬ 
guunt. 

ZINCUM,  metallum  ignobile,  gravitas  =  6/862/ 
coloris  ex  caeruleo  albidi,  pro  vario,  cui  exponitur, 
caloris  gradu  nunc  ad  ductilia, nunc  ad  fragilia  metalla 
spectans,  quod  unitis  ignis  et  aeris  viribus  primo  in 
oxydulum ,  deinde  vero  in  oxydum  convertitur,  in  va¬ 
sis  vero  clausis  igni  fortiori  commissum  volatile,  in  acidis 
omnibus  solvendum.  An  purum  sit,  sequenti  modo 
exploratur.  Liquefiat  in  crucibuio,  igne  tam  moderato, 
ut  tantum  fluat.  Aqitando  virga  ferrea  injiciantur  per 
vices  sulphuris  frustula.  Scoriae  inde  formatae  impu¬ 
rum  indicant  Zincum,  quod  purum  redditur  scorias  re¬ 
movendo  et  denuo  injiciendo  sulphur,  idque  continu¬ 
ando,  donec  tandem  comburatur  sulphur  inmixtum, 
nullis  amplius  scoriis  productis.  Inquinatur  praecipue: 

1.  Stanno ,  tale  Zincum  adspectu  pallidius,in  frac¬ 
tura  inaequale  non  foliaceum  deprehenditur;  in  subli- 
matione stannum  remanet. 

2.  Plumbo  et  Ferro ,  in  solutione  Zinci  in  acido 
suljdiurico  diluto  liquor  probatorius  plumbum  sedi- 
mtLito  nigro,  solutio  Kali  prusici  vero  ferrum  sedi¬ 
mento  caeruleo  indicat. 

3.  Recentissimis  temporibus,  novum  metallum, 
Kadmium  nempe,  Zinco  junctum  detexterunt  Chimici, 
quum  vero  praecipue  in  Zinco  oxydato  albo  investige¬ 
tur,  ejus  exploratio  hujus  loci  non  est. 


